GS ZSZ NEZAVISNOST pregovara za novi Posebni kolektivni ugovor za zdravstvene ustanove - GSZSZ Nezavisnost\nPočetna Novosti GS ZSZ NEZAVISNOST pregovara za novi Posebni kolektivni ugovor za zdravstvene ustanove\nNakon inicijative koju smo uputili Ministarstvu zdravlja za otpočinjanje pregovora za zaključenje Posebnog kolektivnog ugovora za zdravstvene ustanove čiji je osnivač Vlada Republike Srbije, autonomna pokrajina i jedinica lokalne samouprave, isti su otpočeli 19.10.2018. godine.\nNa pregovorima učestvuju predstavnici Ministarstva zdravlja, Ministarstva za rad, započljavanje, boračka i socijalna pitanja, Ministarstva za državnu upravu i lokalnu samoupravu, Ministarstva finansija, Republičkog fonda za zdravstveno osiguranje – kao pregovarači Vlade Republike Srbije, a sa druge strane predstavnici reprezentativnih sindikata u zdravstvu Republike Srbije.\nNa prvom sastanku je dogovorena dinamika pregovora, odnosno, pregovori će se održavati najmanje jednom nedeljno.\nSindikati su spremno dočekali ove pregovore sa očekivanjem da aktuelni Posebni kolektivni ugovor bude unapređen boljim rešenjima od sadašnjih u smislu radno pravnog i materijalnog položaja zaposlenih.\nO daljim aktivnostima u pregovorima ćemo vas blagovremeno obaveštavati putem saopštenja i preko društvenih mreža i ovog sajta.


Predsednik Vlade Srbije Vojislav Koštunica otputovaće u ponedeljak 10. jula u SAD\nPredsednik Vlade Srbije Vojislav Koštunica otputovaće u ponedeljak, 10. jula u Sjedinjene Države, potvrdio je direktor Kancelarije Vlade Srbije za saradnju s medijima Srđan Đurić.\nPrema Đurićevim rečima, Koštunica će 11. i 12. jula u Vašingtonu imati susrete sa zvaničnicima američke administracije, a 13. jula će učestvovati u radu sednice Saveta bezbednosti UN u Njujorku, na kojoj će biti reči o Kosovu i Metohiji.\nPredsednik Vlade Srbije izložiće na sednici Saveta bezbednosti stav Srbije da suštinska autonomija za Kosovo predstavlja kompromisno rešenje, saglasno rešenjima međunarodnog prava, demokratskim vrednostima i evropskim standardima. Koštunica će istovremeno na sednici Saveta bezbednosti upozoriti da je za Srbiju apsolutno neprihvatljivo svako nametnuto rešenje i otimanje 15 procenata njene teritorije, rekao je Đurić.\nAkcioni plan Vlade Srbije za hapšenje i izručenje generala Ratka Mladića Hagu\nAkcioni plan Vlade Srbije za hapšenje i izručenje generala Ratka Mladića Hagu sadržaće šest osnovnih tačaka koje se odnose na rad tajnih službi i na razbijanje mreže podrške odbeglom generalu.\nTaj plan predviđa, kako izveštavaju beogradski mediji, potpuno stavljanje svih službi bezbednosti pod kontrolu Vlade, njihovu saradnju sa inostranim obaveštajnim službama i izbor koordinatora za kmunikaciju srpskih službi bezbednosti sa Tužilaštvom haškog tribunala. Preostale tri tačke odnose se na prekid finansijskih tokova za pomoć u skrivanju, otkrivanje mreže pomagača i na pripremu javnog menjenja za hapšenje Ratka Mladića.\nVojni analitičar Zoran Dragišić, ne sporeći potrebu hapšenja haškog beugnca generala Mladića, upozorava međutim, da su gotovo sva pitanja iz akcionog plana zapravo problemi koje Srbija treba da reši dugoročno.\nO novom ustavu i potrebi njegovog donošenja razgovarali su i politikolozi i stručnjaci za ustavno pravo na tribini Fakulteta političkih nauka. Profesor ustavnog prava Pavle Nikolić založio se za raspisivanje izbora za Ustavotvornu skupštinu kao jedini put do novog Ustava Srbije i zatim objasnio zašto zatupa takav stav.


Bomba eksplodirala u vozilu uticajnog pristalice avganistanske vlade\nBomba sa daljinskim upravljačem je eksplodirala u vozilu uticajnog pristalice avganistanske vlade, plemenskog starešine mule Nagiba, koji je ranjen zajedno sa nekolicinom svojih rođaka i telohranitelja, dok su najmanje dve osobe poginule. Eksplozija se dogodila prilikom prelaska vozila preko jednog mosta u pokrajini Kandahar. Nagib je inače bio jedan od komandanata snaga koje su se borile protiv sovjetske okupacije, tokom 1980-ih. Na drugoj strani, vlasti u severno Avganistanu su saopštile da je policija uhapsila najmanje pet osoba za koje se sumnja da su povezane sa jučerašnjim ubistvom jednog nemačkog humanitarnog radnika, u pokrajini Sari Pul. Napadači su opljačkali tri Avganistanca koji su putovali zajedno sa Nemcem i pobegli.\nNuri al-Maliki konferencija u Bagdadu pokazuje da se situacija poboljšava\nIrački premijer Nuri al-Maliki je rekao novinarima da sutrašnja konferencija u Bagdadu pokazuje da se situacija u Iraku poboljšava i da je politički proces u zemlji jak i stabilan. Maliki je to rekao u jednoj električnoj centrali, koju je obišao tokom neuobičajene šetnje prestoničkim ulicama. Na sutrašnjoj konferenciji će se okupiti predstavnici iračkih suseda i pet stalnih članica Saveta bezbednosti Ujedinjenih nacija. Za to vreme, američka vojska je saopštila da su koaliione snage u današnjoj akciji ubile jednog teroristu i zarobile 16 sumnjivih osoba. Među zarobljenima je osoba navodno povezana sa Al kaidom, za koju se veruje da je odgovorna za otmice, ubijanje i samoubilačke akcije na području Ramadija i Mosula.\nIran i Rusija nisu uspeli da reše finansijski spor\nJedan ruski zvaničnik je izjavio da Iran i Rusija nisu uspeli da reše finansijski spor koji bi mogao da dovede do daljeg odlaganja izgradnje iranske nuklearne elektrane u Bušeru. Trodnevni razgovori u Moskvi su se završili bez razrešenja ruske tvrdnje da Iran kasni sa isplatama. Iranski zvaničnici tvrde da to nije tačno i traže da Rusija isporuči nuklearno gorivo za elektranu ovog meseca, kao što je bilo dogovoreno. Zamenik šefa iranske Nuklearne agencije je rekaona ruskoj televiziji da je Iran bio spreman da ponudi Rusiji više novca da bi obezbedio otvaranje elektrane u septembru.\nPutin: Rusija će potrošiti 190 milijardi dolara u borbi protiv terorizma\nRuski predsednik Vladimir Putin je rekao da će njegova zemlja potrošiti 190 milijardi dolara do 2015, da bi bila u stanju da reaguje na opasnost od mogućih međunarodnih sukoba i terorizma. Na današnjem skupu vojnih zapovednika, Putin je rekao da je prioritet zemlje modernizacija vojne opreme, objasnivši da je jačanje vojske potrebno radi uzvraćanja na terorizam, opasnost od međudržavnih sukoba koja se nastavlja, spremnost pojedinih da rešavaju sporove silom, skalaciju lokalnih sukoba i širenje oružja za masovno uništavanje. Rusija je kritikovala najnoviji izveštaj američkog Državnog sekretarijata o stanju ljudskih prava u svetu kao nešto što je neobjektivno, izaziva konfrontaciju i podržava američke interese. Rusko Ministarstvo inostranih poslova je u pisanom saopštenju optužilo Sjedinjene Države za dvostruke standarde i izvrtanje stvarne situacije, pokušavajući da stvori osnovu za negativne zaključke. Navodi se da je Rusija u više navrata pokušala to da objasni američkim zvaničicima, ali da je Vašington uporno ignorisao objašnjenja. U saopštenju se takođe kritikuje politika Sjedinjenih Država u Iraku i Avganistanu i držanje osumnjičenih terorista u vojnom zatvoru u Zalivu Gvantanamo na Kubi.\nKiparska grčka vlada uklonila betonski zid duž Zelene linije\nKiparska grčka vlada je uklonila betonski zid duž Zelene linije, koji već 32 godine razdvaja grčke i turske stanovnike prestonice Nikozije. Kiparski ministar inostranih poslova Jorgos Lilikas, koji je prisustvovao rušenju zida, izrazio je nadu da će turski vojnici ubrzo da napuste područje duž Ulice Ledra, nekadašnje glavne saobraćajne arterije u Nikoziji i omoguće otvaranje novih prelaza iz jednog u drugi deo grada. Portparol administracije kiparskih Turaka je reko da je potez kiparskih Grka istorijski i pozitivan i takođe izrazio nadu da će uskoro biti otvoreni novi prelazi.\nU Sjedinjenim Državama otvoreno 97.000 novih radnih mesta\nU Februaru je u Sjedinjenim Državama otvoreno 97.000 novih radnih mesta, što je manje nego u proteklom mesecu. Stopa nezaposlenosti je ipak, prema podacima Sekretarijata za rad, pala na 4.5 odsto. Analitičari veruju da povećanje zaposlenosti usporava slaba industrijska proizvodnja i slabiji promet nekretnina, koji direktno utiče na broj zaposlenih u građevinarstvu. Istovremeno je objavljen i izveštaj sekretarijata za trgovinu u kojem se navodi da je spoljnotrgovinski deficit niži skoro 4 odsto i iznosi manje od 59 milijardi dolara. No i pored toga, politički osetljivi, spoljnotrgovinski deficit u razmeni sa Kinom, uvećao se na 21 milijardu dolara.


Musli ostaje u Evroligi, ide kod Mitrovića - BasketballSphere\nEvroliga EVROPA Nemačka\nMusli ostaje u Evroligi, ide kod Mitrovića\nPosle Makabija i Himkija, još jedan evroligaš je pokazao interesovanje za Dejana Muslija. Međutim, Bamberg je već bacio konkretnu ponudu i narednih dana bi saradnja trebalo da bude ozvaničena.\nNije tajna da je Unikaha raspoložena da se odrekne usluga člana najbolje petorke prošlogodišnjeg Evrokupa. Međutim, na početku sezone napravila je „grešku u koracima“ kada je odlučila da ga licencira za Evroligu i tako praktično smanjila mogućnost da Musli još ranije promeni sredinu, ali ostane u evropskoj eliti. Ipak, kako se približava prelazni rok za igrače iz jednog u drugi klub Evrolige, ali i zbog činjenice da je Bambergu potreban što pre kvalitetan centar kako bi uhvatio korak sa Bajernom u Bundesligi, vrlo je verovatno da će Musli i pre početka prelaznog roka u Evroligi postati stanovnik Bavarske.\nNa taj način bi bio formiran srpski tandem u reketu Bamberga, s obzirom da poziciju četvorke sjajno pokriva Luka Mitrović koji je trenutno povređen.\nTags: bamberg, evroliga, mitrović, musli\nVukoičić vodi kadete u Bukurešt\nOjačala Unija igrača


Povodi - datum: 2019-09-07 LABORATORIJA DOMA ZDRAVLJA ISPUNILA USLOVE ZA SERTIFIKAT, HRAPOVIĆ ISTIČE DA TO ČEKA I DRUGE USTANOVE\nSa pres-konferencije Bolnice tek od 2020. godine dobijaju licence\nMinistar zdravlja Kenan Hrapović kazao je da su Strategijom za poboljšanje kvaliteta zdravstvene zaštite i bezbjednosti pacijenata 2019–2023, koju je Vlada Crne Gore usvojila u julu, stvoreni preduslovi da se počne sa realizacijom aktivnosti predviđenih Akcionim planom.\nOn je to saopštio na pres-konferenciji Doma zdravlja Podgorica povodom akreditovanja Centra za laboratorijsku dijagnostiku, na kojoj je predstavnicima te zdravstvene ustanove uručen sertifikat Akreditacionog tijela Crne Gore.\n– U Akcionom planu strategije definisan je strateški cilj – uspostavljanje internacionalno priznatog postupka akreditacije u zdravstvu, koji utiče na upravljanje kvalitetom i bezbjednošću. Do kraja 2020. godine biće definisan model uspostavljanja akreditacije u Crnoj Gori i definisani podsticaji za dalju implementaciju tog modela. Takođe, biće sprovedena edukacija potrebnog broja stručnjaka i obavljena priprema bolnica za akreditaciju – rekao je Hrapović.\nOn je istakao da je cilj da se na sistemski način doprinese da pacijent ima isti tretman i uniformni pristup liječenju u svim zdravstvenim ustanovama na bilo kom nivou zdravstvene zaštite, bilo gdje u državi.\n– Na samom prijemu pacijenta u zdravstvenu ustanovu treba tačno da se zna šta i na koji način treba da se radi. Kada postoji ujednačen i utvrđen postupak, smanjuje se mogućnost grešaka. Za realizaciju ciljeva potrebna je optimalna informaciona podrška i povezan informacioni sistem – kazao je Hrapović.\nDirektor Doma zdravlja Podgorica Nebojša Kavarić rekao je da je Dom zdravlja uspješno realizovao proces akreditacije Centra za laboratorijsku dijagnostiku.\n– Menadžment Doma zdravlja Podgorica je ostvario svoju viziju, a to je savremen, efikasan i akreditovan Centar za laboratorijsku dijagnostiku, koji angažovanjem sopstvenog stručnog kadra, praćenjem savremenih trendova u oblasti laboratorijske dijagnostike i korišćenjem najsavremenije tehnologije postiže visok nivo kvaliteta laboratorijskih analiza – naveo je Kavarić.


Krivična prijava protiv Makse Ćatovića, on demantuje | Autonomija\nKrivična prijava protiv Makse Ćatovića, on demantuje\nMaksuta Ć. (1950) krivična prijava tereti za tri krivična dela: zloupotreba službenog položaja, zloupotreba ovlašćenja u privredi i falsifikovanje službene isprave\nProtiv Maksuta Ć. (62), odgovorne osobe u firmi “Komuna produkcija” podneta je krivična prijava zbog sumnje da je nenamenski potrošio sredstva namenjena za organizaciju kulturnih manifestacija, koje nikada nisu održane.\nMaksut Ć. se kao odgovorno lice „Komuna produkcije“ tereti da je nenamenski potrošio novac dobijen od kompanije „Trejler”, za deo troškova realizacije projekta „Na lepom plavom Dunavu“, koji nikad nije sproveden, i tako pribavio protivpravnu imovinsku korist, i za svoje preduzeće i za sebe lično.\nOn je osumnjičen da je prikrio poslovnu dokumentaciju „Komuna produkcije“, odnosno da je nije učinio dostupnom nadležnim državnim organima, navodi se u saopštenju za javnost novosadske policije.\nMaksuta Ć. (1950) krivična prijava tereti za tri krivična dela: zloupotreba službenog položaja, zloupotreba ovlašćenja u privredi i falsifikovanje službene isprave.\nKrivična prijava je podneta i protiv Petra V. (33), zbog sumnje da je nenamenski potrošio 19 miliona dinara iz budžeta Grada Novog Sada, koji su bili namenjeni za dve kulturne manifestacije, „Na lepom plavom Dunavu“ i za muzički festival „Janika Balaž“, koje nikada nisu održane.\nPetar V. se tereti da je, kao odgovorna osoba u kompaniji „Trejler”, pribavio protivpravnu imovinsku korist za svoje preduzeće od blizu 10 miliona dinara, kao i za privredno društvo „Komuna produkcija“, u iznosu od više od devet miliona dinara.\nĆatović: Nezakonito ponašanje policije\nVlasnik “Komune” Maksa Ćatović oštro je danas kritikovao policiju zbog toga što je podnela krivičnu prijavu protiv njega, u kojoj ga je osumnjičila za finansijske malverzacije, i optužio policiju za nezakonito ponašanje.\n„Ovo je samo jedna šarada koju nažalost plaćaju građani Srbije”, rekao je Ćatović agenciji Beta i dodao da je ranije podneo prijavu protiv inspektora iz Policijske uprave Novi Sad, za nezakonito ponašanje prilikom istrage.\nPrema njegovim rečima, policija nije mogla da podnese prijavu, jer je ona već podneta, već je jedino tužilaštvo moglo da je dopuni.\nPrecizirao je da je pre skoro tri godine krivičnu prijavu podneo gradonačelnik Novog Sada Igor Pavličić, zbog organizovanja nekih kulturnih manifestacija u vreme nekadašnje gradonačelnice Maje Gojković.\n“Tužilaštvo je prihvatilo krivičnu prijavu i naložilo policiji da uradi određene istražne radnje pa je prijava umesto NN osoba dopunjena imenima konkretnih osoba, uključujući i mene”, naveo je Ćatović.\nOn je naveo da su novosadski policijski inspektori sprovodili istragu i van područja svoje mesne nadleznosti, kao i da su od portira u jednoj zgradi u Novom Sadu tražili da im otključa Ćatovićev nedovršeni stan, kako bi proverili da li je on unutra.\n„Dokle postupak izlazi izvan standarda istrage, govori i podatak da su čak išli i u jednu firmu da provere zašto je beskamatno pozajmila pare Komuni”, naveo je Ćatović.\nOn je demantovao i navode policije da muzički festival „Janika Balaž” nije održan i rekao da postoje i televizijski snimci Televizije Vojvodine sa tog festivala.\n„A festival ‘Na lepom plavom Dunavu’ nije održan jer se Pavličić usprotivio promeni termina i tražio od ‘Trejler kompanija’ da vrati pare, što ovaj nije mogao jer je već ‘Komuni’ prebacio pare, a ‘Komuna’ je prebacila pare izvođačima, o čemu postoji uredna dokumentacija”, rekao je Ćatović.\nOn je demantovao i navode policije da je „Komuna” uskraćivala podatke prilikom istrage.


Očekuje nas NAGLO zahlađenje - Ozonpress :: internet portal\nTag: naglo, zahlađenje\nTemperature će ove sedmice biti znatno iznad prosečnih vrednosti za ovo doba godine, a u utorak će u pojedinim mestima dostići i 22 stepena.\nIpak, ne treba se radovati previše. Već u četvrtak sledi osetno hladnije vreme i nagli pad temperature za čak 13 stepeni! Nedeljko Todorović, meteorolog Republičkog hidrometeorološkog zavoda Srbije, ističe da će u prvih deset dana februara temperatura vazduha biti znatno iznad proseka, a da se nakon toga mogu očekivati kratkotrajna zahlađenja.\n– U većini dana to bi bilo iznad deset stepeni, a u utorak će biti ekstremno toplo za februar mesec, kad će na području Srbije maksimalne temperature biti od 16 do 22 stepena, u Beogradu 20 stepeni. U tom periodu najhladniji dan biće četvrtak, kad se očekuje pad temperature ispod deset stepeni i maksimalne temperature iznosiće od pet do devet stepeni. Na planinama će padati sneg, a poslepodne kratkotrajni sneg padaće ponegde i u nižim predelima brdsko-planinskog dela Srbije – kaže Todorović.\nPrema njegovim rečima, od petka sledi razvedravanje i toplije vreme, a za vikend temperature će dostići do 15 stepeni.\n– U periodu od desetog do 20. februara očekuju se česta naoblačenja i kratkotrajna zahlađenja, ali blaža nego u januaru i s kišom. Može da se desi da bude snega, ali to nije izvesno. U tom periodu u najhladnijim danima temperature će biti nekoliko stepeni iznad nule, a u najtoplijim oko deset stepeni – objašnjava Todorović i dodaje da zasad deluje da će ovaj februar biti topliji nego prethodne godine.


Mame Šapca: Otvoreno pismo gradonačelniku - RTV Šabac\n23. februar 17:01\nMame Šapca uputile su otvoreno pismo gradonačelniku Šapca Aleksandru Pajiću, podsećajući da su 11. februara održale protest protiv zagađenja poreklom iz industrijskih postrojenja. Kako odgovor na zahteve protesta, koje su zalepile na vrata Gradske uprave, još nisu dobile, odlučile su da se gradonačelniku Šapca obrate direktno i pozovu ga da im se pridruži u borbi za bezbedan vazduh u našem gradu.\nU otvorenom pismu upućenom gradonačelniku Aleksandru Pajiću, mame Šapca su poručile:\nPozivamo Vas da se momentalno aktivno uključite u rešavanje ove katastrofe i utičete na sve velike zagađivače, a pre svih fabriku mineralnih đubriva Elixir, kao i Zorka keramiku, Kemis i preduzeće Aksinta da ili smesta ugrade adekvatne filtere koji će sprečiti dalje trovanje građana našeg grada i okoline, ili obustave proizvodnju do momenta ugradnje filtera.\nČekaćemo Vašu odluku do petka 26. febrara a onda nastavljamo sa daljim akcijama.\nNadamo se pozitivnom odgovoru - poručuju mame Šapca u otvorenom pismu.


"Gazeta ekspres" piše da je Haradinajev avion preleteo Djakovicu, potom Podgoricu i da, iako je u širokom luku zaobišao teritoriju centralne Srbije, ipak, leteo iznad Republike Srpske, odnosno Banjaluke i najzad Hrvatske.\nHaradinaj je stigao danas u podne na aerodrom u Prištini, odakle je, prema pisanjima medija na albanskom trebalo da poleti za Hag u 12.30, međutim, njegovom let je odložen za nekoliko sati zbog kašnjenja na letu Austrian Erlajnza.\nHaradinaj stigao na aerodorm\nHaradinaj je sa prištinskog aerodroma trebalo da krene u 12.30 ka Beču, a potom i ka Hagu, gde će sutra u Specijalnom sudu biti ispitan u vezi sa zločnima koje su bivši pripadnici tzv. OVK počinili nad Srbima i nealbancima tokom poslednjih sukoba.\nOn je pred polazak na saslušanje u Specijalnom sudu u Hagu ponovio svoje političke stavove i poručio da je Kosovo danas jače nego ikada.\nHaradinaj je na svom Fejsbuk profilu napisao da je Kosovo krenulo napred na evroatlantskom putu i da je, kako je naveo, "jače nego ikada, na liniji mira i u sveprisutnom prijateljstvu sa Sjedinjenim Državama".\nTakođe, naveo je da kosovsko tržište za proizvode iz centralne Srbije može biti oslobodjeno nametnutih taksi samo u zamenu za priznanje kosovske nezavisnosti.\nInače, Hardinaj je ranije izjavio da je ostavku podneo da bi se pred Specijalnim sudom pojavio kao obični gradjanin, a ne kao premijer.\nU jučerašnjoj pisanoj ostavci nadležnim institucijama, medjutim, Haradinaj je tražio raspisivanje vanrednih izbora i saopštio da će na poziciji premijera vlade u ostavci privremenih prištinskih institucija ostati do izbora nove vlade.\nTakodje, rekao je da će njegova Alijansa za budućnost Kosova učestvovati na vanrednim parlamentarnim izborima, a da će on ponovo biti kandidat za premijera.\nHaradinaj bi mogao do kraja sedmice nazad u Prištinu?\nHaradinaj bi trebalo sutra da bude saslušan pred Specijalizovanim tužilaštvom Kosova sa sedištem u Hagu, a prema dosadašnjoj praksi tog tuzilaštva - već do kraja sedmice mogao bi da se vrati u Prištinu.\nSpecijalizovno tužilaštvo, kojim od septembra prošle godine rukovodi američki tužilac Džek Smit, nadležno je za istraživanje ratnih zločina počinjenih na Kosovu i Metojiji od 1998. do 2000. godine.\nOvo tužilaštvo nije objavilo ni jednu informaciju povodom ispitivanja do sada pozvanih lica, to nije učinilo ni u Haradinajevom slučaju, ali je, prema rečima samog Haradinaja, on u Hag pozvan kao osumnjičeni.\n"Nismo nikada potvrdili prisustvo bilo koga u vezi sa istragom i nećemo ni sada poceti. Istraga nije javna", ponovio je danas portparol tog tužilaštva Kris Benet u izjavi za Tanjug.\nPrema Zakonu o Specijalizovanim većima i Specijalizovnom tuilatvu, prilikom ispitivanja, Haradinaj će najpre biti upoznat sa svojim pravima, medju kojima je i pravo da ne iznosi odbranu - da se brani ćutanjem, a ukoliko odluči da odbranu iznese to može da traje dan, dva, u zavisnosti od toga šta ima da kaže.\nSaslušanju osumnjičenog mora prisustvovati advokat, a očekuje se da će to biti Arijant Koci, koji je Haradinaja zastupao i u prethodnim postupcima, u kojima nije odgovarao za zločine za koje je bio optužen pred Haškim tribunlom, pošto je oslobodjen zbog nedostatka dokaza.\nSpecijalizovano tužilaštvo koje postoji već pet godina do sada nije podiglo nijednu optužnicu, a eventualna optužnica protiv Haradinaja mogla bi da bude podignuta nakon to se utvrdi da postoji osnovana sumnja da je osoba krivično odgovorna za krivično delo iz nadlenosti Specijalizovanih veća.\nOptužnica se podnosi uz dokazni material, Specijalizovanim većima, koja potom odlučuju da li će je potvrditi i naložiti sudjenje.\nSpecijalizovana veća, koja se popularno nazivaju Sud za zlocicne OVK, imaju nadlenost za sudjenje krivičnih dela ratnih zločina i zlocicna protiv čovečnosti izvrenih na Kosovu izmedu 1. januara 1998. i 31. decembra 2000.\nFormirana su 2017. godine, nakon izveštaja koji je sačinio specijalni izvestilac Saveta Evrope Dik Marti 2011.\nHaradinaj je u petak, 19. jula po drugi put podneo ostavku na mesto kosovskog premijera, na koje je izabran septembra 2017. godine.\nHaradinaj danas odlazi u Hag\nOstavku je iz istih razloga podnosio i 2005. godine, kada se predao Hakom tribunalu, gde je bio optuen za ratne zlocine, a sedam godina kasnije, 2012. pravosnažno je oslobodjen svih optubi.\nPre dve godine je bio uhapšen po poternici Srbije u Fransuckoj, ali je sud u Kolmaru, nakon višemesečnog razmatranja, odlučio da odbije zahtev Srbije za njegovo izručenje i da ga pusti na slobodu.\nSrbija Haradinaja i dalje traži poternicom zbog sumnje da je počinio brojne ratne zločine na KIM kao jedan od komandanta OVK i tvrdi da ga ne traži za ista krivična dela za koja je već oslobodjen pred Tribunalom u Hagu.\nPredsednik skupštinskog Odbora za KiM Milovan Drecun saopštio je prethodnih dana da Specijalizovano tužilaštvo u Hagu sada poseduje dokaze protiv Haradinaja za zločine za koje nije procesuiran ranije u Trbinalu.y


Moskovski metro uvodi plaćanje tehnikom prepoznavanja lica\nSciTech Autor:Beta/ AFP23. sep. 202118:597 komentara\nMoskovski metro je organizovao demonstraciju metoda plaćanja putem prepoznavanja lica pre nego što taj sistem plaćanja bude zvanično pokrenut 15. oktobra, u najnovijem primeru brzog i za neke kontroverznog, razvoja te tehnologije u Rusiji.\n„Putnici ne moraju da imaju kod sebe ni svoj telefon, ni metro karticu, niti bilo kakvu kartu. Treba samo da stave svoje informacije, sliku i bankarske podatke u aplikaciju“, rekla je zamenica pres službe gradskog saobraćaja Ana Lapuškina.\nU moskovskom metrou, među najfrekventnijim u Evropi, plaćanje putem prepoznavanja lica dozvoliće da se smanji vreme čekanja jer je „tri puta brže“ od tradicionalnih metoda, rekla je Lapuškina na konferenciji za novinare, na kojoj novinarima nije dozvoljeno postavljanje pitanja, prenosi Frans pres.\nTa usluga, koju su testirali dobrovoljci i zaposleni u metrou, biće dostupna svima od 15. oktobra i to na 241 stanici te ogromne metro mreže otvorene tridesetih godina za vreme Staljina.\nPres služba je navela da će sistem funkcionisati i sa maskama koje su i dalje obavezne u javnom prevozu i da je dovoljno da bude vidljiva polovina lica.\nTehnologija prepoznavanja lica brzo se razvija u Rusiji. Od početka pandemije ta tehnologija upotrebljena ja u Moskvi, sa njenih na desetine hiljada nadzornih kamera, radi kontrole poštovanja mera zatvaranja i karantina.\n„Nekontrolisana upotreba tih tehnologija ima ozbiljne implikacije za ljudska prava i osnovna prava i već se koristi za ciljeve političkog gonjenja“, saopštila je prošlog petka organizacija Hjuman rajts voč.


Sedmi uzastopni poraz Zvezde u Evroligi, Bajern slavio u Beogradu\nIzvor: Beta, 03.Mar.2021, 00:15\nKošarkaši Crvene zvezde izgubili su večeras u Beogradu od Bajerna iz Minhena sa 76:78 (10:15, 25:16, 22:19, 19:28), u utakmici 27. kola Evrolige i tako vezali sedmi poraz u tom takmičenju. Ekipa Andree Trinkijerija upisala je 17. pobedu od početka sezone i četvrta je na tabeli Evrolige, dok crveno-beli imaju skor od sedam pobeda i 20 poraza i nalaze se na pretposlednjem mestu.Najefikasniji u redovima Zvezde bio je Džordan Lojd sa 26 poena, Kori Volden je dodao 15, a Ognjen Dobrić 13 poena. Bajern je do pobede vodio Vejd Boldvin sa 27 poena, Džejlen Rejnolds je ubacio 13, dok je Vladimir Lučić meč završio sa deset poena koje je postigao u poslednjoj četvrtini.Crveno-beli u narednom kolu gostuju Olimpijakosu, dok Bajern dočekuje Panatinaikos.\nB92: Kokoškov nadmudrio Mesinu – 15 poena Gudurića u pobedi Fenera\nKada kola krenu nizbrdo, Boš nema rešenje\nNazire se scenario iz Borusije Dortmund..Februar je bio izrazito težak mesec u taboru Bajer Leverkuzena. Ispadanje iz nacionalnog kupa od četvrtoligaša Esena, praćeno eliminacijom u šesnestini finala Lige Evrope od Jang Bojsa koji je slavio u obe utakmice dvomeča uz ukupno šest datih golova. Ako...


Beta 12. novembra 2017. 09:30\nMinistar prosvete, nauke i tehnološkog razvoja Mladen Šarčević izjavio je danas da će narednih dana biti formirana ministarska grupa koja će na operativnom planu početi da radi „dublje i više“ na pitanju vršnjačkog nasilja.\nŠarčević je za televiziju Pink rekao da u rešavanje tog problema moraju biti uljučena ministarstva pravde, rada, zapošljavanja, boračkih i socijalnih pitanja, kao i unutrašnjih poslova.\n„Ne može samo Ministarstvo prosvete da izadje na kraj sa time“, rekao je Šarčević i dodao da je važno raditi na prevenciji, a ne samo na „lečenju“ posledica.\nNaveo je da novi sistemski Zakon o obrazovanju pruža „dosta dobrih rešenja“ jer su kazne povećane drastično i ne vidi samo dete kao problem već i roditelja.\n„Roditelji su strašno nezainteresovani i sklanjaju se iz ove priče“, rekao je ministar.\nOn je rekao da je jedan od problema nastao tako što je prethodni saziv Ministarstva prosvete „desetkovao stručne saradnike po školama“ – pedagoge i psihologe zbog štednje zbog Medjunarodnog monetarnog fonda.\n„To je resurs koji je strašno degradiran“, rekao je Šarčević i dodao da su ti ljudi važni jer mogu naslutiti nevolje pre nego što se dogode.


virtus najnovije vesti crvena zvezda zeljko obradovic stefan markovic\nTEKTONSKI POTRESI! Samo Srbin može da ugasi požar posle otkaza Saletu Đorđeviću, a i Zvezda MOŽE DA PROFITIRA!\nPravi haos nastao je u italijanskom košarkaškom klubu Virtus posle otkaza dosadašnjem treneru, Aleksandru Đorđeviću.\nNjemu je klub uručio otkaz posle poraza od Dinamo Sasarija, i to u meču na kome je "Sale nacionale" bio isključen zbog verbalnog napada na sudiju.\nOdmah se podigla velika bura - naš bivši kapiten reprezentacije, Stefan Marković, optužio je upravu da se "ne razume u košarku", a ne samo da bi on mogao da napusti Virtus, već i njegov saigrač a zemljak, Miloš Teodosić. Tu je samo početak priča o transferima koji bi sada mogli da se dese.\nKako javlja italijanska "Republika", naš čuveni stručnjak Željko Obradović jedan je od kandidata za novog trenera kluba iz Bolonje.\nPored najtrofejnijeg evropskog trenera, kao opcije pominju se italijanski treneri Luka Banki i Serđo Skariolo. "Žoc" i Banki su trenutno bez angažmana, dok Sakriolo ima ugovor sa Torontom i selektor je Španije, pa je za njega Virtus trenutno "najudaljeniji".\nSa druge strane, postoje glasine i da bi Marković mogao da se vrati u srpsku košarku iz koje je otišao pre deset godina.\nCrvena zvezda je klub koji bi da bolje reši situaciju sa plejmejkerom, pošto Tejlor Ročesti po svoj prilici nije uspeo da zadovolji ukus rukovodstva, jer i nije zablistao kao u svom prvom mandatu u crveno-belom dresu, a 32-godišnji Stefan Marković bi mogao da ga odmeni, tačno deceniju nakon što je iz Hemofarma otišao u Benton Tevizo.\nU međuvremeno je igrao i za Valensiju, Banvit, Malagu, Zenit i Himki, a sa Srbijom u tom periodu došao do srebra na Mundobasketu 2014. u Španiji i dve godine kasnije na Olimpijskim igrama u Rio de Žaneiru.


TRAMP JE UPRAVO DONEO VEOMA BITNU ODLUKU: Tiče se Kosova i zanimaće sve Srbe\n10/06/2020 NAJNOVIJE VESTI Srbija, Svet, Vesti\nRadi se o pismu u kojem predsednik Tramp i njegova administracija, u skladu sa Rezolucijom o ratnim moćima (Zakon 93-148), nastoje da Kongres bude uvek obavešten.\nOko 640 američkih vojnika, koji su trenutno u sastavu KFOR-a, ostaće na tzv. Kosovu, kao deo snaga koje broje ukupno oko 4.000 ljudi, potvrdio je predsednik SAD Donald Tramp u pismu koje je poslao predsedavajućoj Predstavnickog doma iz reda demokrata Nensi Pelosi i drugom najvišem zvaničniku Senata, republikancu Čaku Grasliju.\nRadi se o pismu u kojem predsednik Tramp i njegova administracija, u skladu sa Rezolucijom o ratnim moćima (Zakon 93-148), nastoje da Kongres bude uvek obavešten o razmeštanju oružanih snaga SAD opremljenim za borbu širom sveta.\nU delu pisma o Kosovu, Tramp navodi da „SAD nastavljaju da daju doprinos snagama KFOR-a, koje predvodi NATO u saradnji sa lokalnim vlastima, bilateralnim partnerima i međunarodnim institucijama, kako bi se odvratila obnovljena neprijateljstva na (tzv) Kosovu“.\nOSTVARIO DEČAČKI SAN: Pogledajte kako je napravio kućicu na drvetu koju bi svako poželeo! (VIDEO)\nPISMO UČENIKA IZ BOSNE ĆE VAS ZASMEJATI: Pogledajte kako je opisao svog tatu\nSanovnik ćelavost – Šta znači sanjati ćelavost ili gubljenje kose?


„Povećan broj oboljelih nastavnika i učenika u RS“ - Vijesti Srpske – Najnovije vijesti iz Republike Srpske\nNaslovna Republika Srpska „Povećan broj oboljelih nastavnika i učenika u RS“\n„Povećan broj oboljelih nastavnika i učenika u RS“\n„Juče (četvrtak) smo od Instituta za javno zdravstvo Republike Srpske dobili podatak o 106 učenika u osnovnim školama koji su pozitivni, a u srednjim školama je 109 učenika. Prije 15 dana 80 učenika bilo je pozitivno u osnovnim i 60 u srednjim školama i zbog toga je moralo doći do propisivanja ovih mjera“, rekla je Cvijanovićeva za „BHRT“.\nOna je dodala da u Ministarstvu prosvjete i kulture Republike Srpske svakodnevno prikupljaju podatke od škola i od Instituta za javno zdravstvo Srpske i ti pokazatelji govore da je moralo doći do ovoga.\nCvijanovićeva naglašava da se u školama mjere Instituta poštuju i podsjeća da je Ministarstvo u septembru formiralo tim koji je posjetio škole i utvrdio da se redovno vrši dezinfekcija prostora, nošenja maski i pridržavanje ostalih mjera, što nije lako.\n„Ovo je sada zahvatilo cijeli region i možda čak i ovaj novi soj je doprinio da imamo ovakav rast broja zaraženih. Dešava se da je i mlađe stanovništvo zaraženo, jer imamo i učenika i nastavnika koji su pozitivni na virus korona. Ovog trenutka 60 nastavnika je zaraženo i u izolaciji su i to je otežalo organizaciju nastavnog procesa“, ističe Cvijanovićeva.\nOna dodaje da nastavnik koji je u izolaciji može da obavlja nastavu na daljinu, ali onima koji su pozitivni na virus korona se otvara bolovanje i oni nisu u mogućnosti da obavljaju nastavni proces.\n„Zamjenski predavači se mogu naći, ali to se odražava na kvalitet nastave. Ovo su okolnosti koje zahtijevaju dosta visprenosti i sposobnosti, vještina koje nastavnik treba da pokaže“, dodaje Cvijanovićeva.\nKada je riječ o vakcinaciji, Cvijanovićeva ističe da je Vlada Republike Srpske donijela plan vakcinacije, prema kojem nakon zdravstva, starijih i hroničnih bolesnika i policije na red dolaze prosvjetni radnici.\n„Mi smo prikupili podatke iz svih predškolskih, osnovnih i srednjih škola, te dobili podatke da se veliki broj želi vakcinisati. Jedan broj prosvjetnih radnika ne želi da se vakciniše. Vakcinacija nije obavezna i niko ne može da natjera nekoga da to uradi“, navodi Cvijanovićeva i dodaje da samo mogu da apeluju da se stanovništvo vakciniše protiv virusa korona.


Međunarodni dan srednjoškolaca i studenata: Gradonačelnik će razgovarati sa mladima – mladibl.com\nPovodom obilježavanja Međunarodnog dana srednjoškolaca i studenata – 17. novembra gradonačelnik Draško Stanivuković družiće se i razgovarati sa mladima u Banjoj Luci.\nImajući u vidu značaj mladih za društvo, gradonačelnik će sa ovom grupom razgovarati o svim aktuelnim temama, koje su značajne za mlade i njihovu budućnost na ovim prostorima.\nPod sloganom „Budi i ti dio budućnosti“ razgovoru i druženju sa gradonačelnikom mogu se pridružiti mladi i studenti iz svih gradova i opština Republike Srpske starosti od 18 do 30 godina.\nInače, Međunarodni dan srednjoškolaca i studenata – 17. novembar obilježava se u znak sjećanja na studentske proteste u Pragu, tokom kojih su 1939. godine mladi ljudi protestvovali protiv nacističke okupacije, nakon čega su streljani bez ikakvog suđenja.\nMladi ljudi – zainteresovani da daju doprinos promjenama u društvu, mogu učestovati na ovom druženju koje će biti održano u hotelu Jelena, u srijedu 17. novembra od 19.00 časova.\n← Banski dvor: Sve je spremno za četvrti „Jazz intime fest“\nMedicinski fakultet obilježio 43. godišnjicu →


Bad Gastein - PUTUJEMO INFO online rezervacija hotela avio karata i rent a car\nBad Gaštajn (Bad Gastein) je banja i skijaški centar u austrijskoj pokrajini Salcburg. Poznat je po svojim kvalitetnim hotelima, koji u kombinaciji sa termalnim vodama i čistim planinskim vazduhom pružaju izuzetne mogućnosti za relaksaciju i oporavak. Osim toga izuzetno je popularan i kao destinacija za zimski odmor, sa odličnim skijaškim stazama, na kojima se svake godine održavaju i takmičenja za svetski kup u skijanju.\nHoteli i apartmani u banji Bad Gastein\nIzaberite smeštaj u banji Bad Gastein: Detaljni opisi hotela, s fotografijama i utiscima posetilaca. Cene prenoćišta se, u zavisnosti od hotela i sezone kreću od €30 do €130.\nDa biste videli tačne cene, u boks za pretragu na desnoj strani, upišite ime destinacije (u ovom slučaju Bad Gastein) kao i datume dolaska i odlaska, ili jednostavno kliknite ovde da vidite sve hotele u banji Bad Gastein. Sve pretrage se vrše u realnom vremenu, a dobijeni rezultati se mogu sortirati po ceni, broju zvezdica hotela, popularnosti itd.\nInformacije o banji Bad Gastein\nBad Gastein vam proža mogućnost da uživate u mnogim otvorenim termalnim bazenima. Temperatura vode od 37 do 41.5°C, sa visokim sadržajem radona i visoka vlažnost vazduha su elementi koji ovom mestu daju jedinstvenu terapeutsku klimu. Mineralna "gorka" voda se može i piti, a služi i za inhalaciju i ispiranje usne duplje, a koristi se i za čuvene termalne fango terapije. Posle svih terapija i fitnes programa, možete da uživate u kulinarskim specijalitetima ovog dela Austrije. Bad Gastein je veoma dobar i za porodične odmore sa manjom decom, a u tome prednjače poznate Alpen Therme.\nPreporučujemo sledeće hotele u banji Bad Gastein:\nBAD GASTEIN, Austrija\ncena noćenja od ......€35\ncena noćenja od ......€52\nVi ste ovde: putujemo.info NAJLEPŠE BANJE EVROPE BANJE U AUSTRIJI Bad Gastein


„Puma“ beleži rast prodaje i prihoda › Made-in-Germany.rs\n„Puma“ beleži rast prodaje i prihoda\nNemačka kompanija za proizvodnju sportske opreme „Puma“ u trećem kvartalu ove godine zabeležila je rast prihoda za 3,7 procenata, na ukupno 843 miliona eura.\nKako saopštavaju iz kompanije, ovakvi rezultati nastali su pre svega zahvaljujući povećanoj prodaji sportske obuće, koja se po prvi put desila u poslednje dve godine.\nProdaja sportske obuće učestvuje sa 44 procenta udela u ukupnoj prodaji „Puminih“ proizvoda, a ukupni prihodi kompanije povećani su najviše zbog rasta te prodaje za dva posto. Poseban uspeh na tržištu postigla je nova generacija kopački „Speed“, prenosi agencija „Rojters“.\nMeđutim, „Pumin“ neto profit je u trećem kvartalu smanjen za 45 posto, na 29 miliona eura, prvenstveno zbog efekta kursnih razlika, ali i velikih troskova reklamnih kampanja.\n„Boš“ beleži rast prihoda u prvom tromesečju 2014.\n„Adidasu“ opao profit u trećem kvartalu\nNovi lekovi „Merka“ poguraće rast prodaje\nOd MiG na 13/11/2014 / Tekstilna industrija, Trgovina / Ostavite komentar\nLeskovački ajvar falsifikovali i prodavali u SAD\nEuro prešišao 120 dinara


Vrej: Biću nezavisan direktor FBI-a\nKristofer Vrej, nominovan za direktora FBI-a na pretresu u Senatu\nAdvokat i nekadašnji zvaničnik Sekretarijata za pravosuđe Kristofer Vrej, koga je predsednik Donald Tramp nominovao za novog direktora Federalnog istražnog biroa (FBI), danas je odgovarao na pitanja u senatskom Odboru za obaveštajna pitanja. Na pretresu na kojem bi trebalo da bude potvrđeno njegovo imenovanje, pojedini senatori su napomenuli da ih brine to da li će Vrej moći svoj posao da obavlja nezavisno od predsednika koji ga je imenovao.\nKristofer Vrej je odgovorio na te primedbe rekavši da veruje da su poštovanje Ustava, zakona i politička nepristransnost jedini način da se pošteno obavlja posao direktora FBI-a.\nIstakao je i da ne sumnja u rezultate istrage američkih obaveštajnih agencija da se Rusija mešala u predsedničke izbore 2016. Vrej je napomenuo da niko iz Bele kuće od njega nije tražio lojalnost, što je Tramp navodno tražio od bivšeg direktora FBI-a Džejmsa Komija.\nNa pitanje da li bi obavio zadatak koji nije u skladu sa zakonom – da predsednik to od njega zatraži, Vrej je odgovorio da bi najpre pokušao da predsednika odvrati od toga, a u slučaju da ne uspe – podneo bi ostavku. Kristofer Vrej bi trebalo da zameni Džejmsa Komija, koga je predsednik Tramp otpustio pre dva meseca.


Elektronski dnevnik u nastavi | Valentin Kuleto\nBudućnost obrazovanja, e-learning, Internet, Obrazovanje, Osnovno obrazovanje, Srednje obrazovanje, Tehnologija\nOtkako se novine i pogodnosti koje razvoj modernih tehnologija sa sobom nosi pokazuju kao izuzetno korisne u nastavno-obrazovnom procesu, nastavnici ih sve češće koriste, čineći na taj način nastavu kvalitetnijom, funkcionalnijom i interaktivnijom.\nŠkolska administracija – svakodnevna evidencija o održanim časovima i vannastavnim aktivnostima, školske obaveze, beleženje ocena, izostanaka, tema za pismene zadatke – do skora je vođena samo u klasičnom školskom dnevniku. U poslednje vreme se sve češće vodi u digitalizovanom obliku – elektronskom školskom dnevniku.\nOsnovna funkcija internet dnevnika jeste da posreduje između nastavnika i učenika, ali i između nastavnika i roditelja. Digitalizacijom klasičnog školskog dnevnika, došlo je do uvođenja određenih inovacija koje nisu postojale ranije, što je ovu pogodnost novih tehnologija učinilo mnogo funkcionalnijom i privlačnijom u odnosu na svog prethodnika.\nObjektivnost u ocenjivanju, pravdanju izostanaka i ophođenju prema učenicima\nŠkolska praksa, nažalost, često pokazuje neobjektivnost mnogih nastavnika i razrednih starešina u odnosu sa učenicima – u ocenjivanju, pravdanju izostanaka, postavljanju kriterijuma, i sl.\nUpotrebom elektronskog dnevnika u nastavi, ovakve nepravilnosti svedene su na minimum, ili ih, u najboljem slučaju, uopšte nema. Svi rokovi, opšteprihvaćeni kriterijumi su unapred isprogramirani, te je svako odstupanje od istih odmah vidljivo školskoj upravi, počevši od zakasnelih opravdanja neprisustvovanja nastavi, preko neobjektivnog ocenjivanja, do zadataka koji nisu na vreme ili uopšte urađeni.\nZahvaljujući elektronskom dnevniku, direktor škole i svi članovi nastavnog kolektiva imaju mogućnost stalnog uvida u tok školske administracije, te nastavnici tačnije i pouzdanije izvršavaju svoje radne obaveze.\nBudući da elektronski dnevnik sve pamti, nastavnici više ne moraju voditi evidenciju ocena u posebnim sveskama, ne bi li potom konačnu ocenu uneli u dnevnik. Sada unose sve ocene direktno u dnevnik, koji automatski izračunava prosek ocena za svaki predmet pojedinačno, kao i prosek ocena iz svih predmeta zajedno.\nU ovu evidenciju uvid imaju nastavnici, razredni starešina, direktor škole i roditelji, pa objektivnost u ocenjivanju ne može biti stvar nečijeg izbora.\nProgram elektronskog dnevnika se može podesiti tako da, čim prosek ocena drastično počne da pada ili padne ispod određene vrednosti, sistem automatski obaveštava nastavnika i razrednog starešinu, koji potom treba da obavesti učenika i roditelje o postojećem problemu.\nUšteda vremena nastavniku\nProgram sa ugrađenim rasporedom časova i imenima i prezimenima svih učenika, već nakon prijave nastavnika na sistem, automatski nudi potrebne rubrike, vrši se popunjavanje rednog broja časa, upisuju se izostanci u rubriku, kao i imena učenika koji nisu bili prisutni na prethodnim časovima (nastavnik upisuje imena samo onih učenika koji su odsutni samo sa tog časa).\nDok u klasičnom dnevniku nastavnik sve ovo mora da popunjava na svakom času ponaosob, u elektronskom dnevniku on samo potvrđuje unapred pripremljene informacije, što znatno ušteđuje vreme nastavnika, dajući mu više prostora za rad.\nOvakav sistem nesumnjivo pozitivno utiče i na nastavnike i na učenike, usmeravajući ih na tačnost i preciznost u obavljanju školskih obaveza.\nUvid u uspeh i ponašanje učenika na svim časovima\nPosebne opcije za evidentiranje pohvala, kazni, disciplinskih mera, dostupne svima koji inače imaju uvid u dnevnik, jačaju stepen objektivnosti u radu sa učenicima. Uz pomoć elektronskog dnevnika, svaki nastavnik ima tačan uvid u to kako se učenik ponaša i kakve rezultate postiže i na drugim časovima, te dobija celovitiju sliku o radu učenika.\nS obzirom da je broj pismenih/kontrolnih zadataka na nivou istog dana ograničen, radi izbegavanja suvišnog opterećivanja učenika, sada – uz pomoć elektronskog dnevnika – svaki nastavnik unapred može da ima uvid u raspored časova namenjenih za ove aktivnosti kod drugih nastavnika, i tako izbegne preterano nagomilavanje obaveza učenicima.\nPrethodna objava Zablude o učenju na daljinu Sledeća objava Postanite omiljeni nastavnik


Predavanje "Budućnost islama u Evropi" - Medžlis Islamske zajednice Bijeljina\n29. April 2015. 7. May 2015.\nU ponedjeljak 27. aprila 2015. godine, u Gazi Husrev-begovoj biblioteci, održano je predavanje jednog od vodećih mislilaca današnjice u oblastima studija budućnosti i filozofije znanja dr. Ziauddina Sardara na temu „Budućnost islama u Evropi“.\nDr. Sardar je u svom izlaganju fokus usmjerio na definisanje samih pojmova „budućnost“, „islam“ i „Evropa“, te posmatravši okom futurologa poentirao kako je navedene pojmove svrsishodnije navoditi u obliku množine. Evropu je danas teško posmatrati kao jednu cjelinu, pa čak ni u okviru Evropske unije, s obzirom da Evropu čine različite zajednice koje dijele određeni broj zajedničkih vrijednosti i interesa. Nije lahko ni tvrditi kako je islam jedinstven, niti da su muslimani ujedinjeni u Evropi. Kada ove dvije činjenice prihvatimo, vrlo je vjerovatno da ćemo shvatiti i da postoji i više od jedne jedinstvene „budućnosti“ za sve one koji žive na prostorima „Evropâ“, koji su sljedbenici različitih „islamâ“.


Mađarska - Dnevni list Danas\nPočetna » Mađarska » Page 4\nEvropska komisija traži od Mađarske objašnjenje oko migranata\nMađarska želi da predvodi „globalni savez“ sa Amerikom\nOn je poštovan u čitavoj Evropi. On je verovatno malo kontroverzan, kao i ja. Ali to je okej. Oni (Mađari) su uradili jedan dobar posao i zaštitili svoju zemlju – tako je američki predsednik Donald Tramp pohvalio svog gosta, mađarskog premijera Viktora Orbana, kojeg je u utorak primio u Beloj kući.\nPiše: Miloš Mitrović 14. 5. 2019.\nVlada Srbije donira 30 miliona dinara za SPC u Švedskoj i Mađarskoj\nVlada Srbije odlučila je da donira 30 miliona dinara ili oko 254.000 evra za izgradnju jednog manastira, Srpskog centra i muzeja u okviru SPC u Švedskoj i Mađarskoj, objavio je Insajder.\nMađarska deportovala u Srbiju i drugu porodicu iz Avganistana\nUN: Mađarska uskratila hranu migrantima koji nisu dobili azil\nMađarska namerno uskraćuje hranu migrantima čiji su zahtevi za azil odbijeni, čime krši medjunarodno pravo, saopštio je danas Visoki komesarijat UN za ljudska prava kritikujući antimigrantsku politiku mađarskog premijerka Viktora Orbana.\nPripadnici Ministarstva unutrašnjih poslova u Beogradu identifikovali su i priveli pedesetčetvorogodišnju ženu za koju se sumnja da je juče, na zgradi Ambasade Mađarske u Krunskoj ulici, ispisala uvredljive grafite, saopšteno je iz MUP-a.\nSrbija i Mađarska potpisale sporazum u oblasti zaštite životne sredine\nNa zajedničkoj sednici vlada Srbije i Mađarske u Subotici potpisan je sporazum u oblasti zaštite životne sredine kojim su definisani oblici saradnje između nadležnih organa dveju država u toj oblasti, saopštilo je danas Ministarstvo zaštite životne sredine Srbije.\nPiše: Beta 15. 4. 2019.\nPremijerka Srbije Ana Brnabić zahvalila je danas Mađarskoj na suzdržanom i balansiranom stavu po pitanju Kosova, uprkos tome što je ta zemlja priznala nezavisnost Kosova.\nUčlani se u #KlubČitalacaDanasa i ostvari #popust od 10% na garderobu brenda Braća Burazeri 👕\nSpisak svih popusta… https://t.co/2qijH9ZhZR\nLider Samoopredeljenja pozvao koalicionog partnera da se vrati za pregovarački sto.\n#Samoopredeljenje #AljbinKurti https://t.co/Y6wKwwxK7y\nRezultati ankete istovremeno pokazuju da raste broj onih koji nemaju stav o pristupanju Srbije EU, čak 27 odsto, pr… https://t.co/yQ8HlRF5Oj


Turističke agencije u Srbiji još nisu dobile odgovor države na zahtev da se dozvoli ulazak turističkih brodova, kruzera u Srbiju, a na 16 poseta trenutno čekaju četiri broda sa turistima.\nKako je danas Beti rekao član Upravnog odbora Nacionalne asocijacije turističkih agencija (JUTA) Vladimir Vlaho, zahtev za ulazak kruzera Kriznom štabu za borbu protiv korona virusa i Ministarstvu trgovine, turizma i telekomunikacija upućen je pre dva i po meseca, a skoro svaki dan ih telefonom podsećaju da odgovore.\n“Srbija traži da se turisti testiraju PCR testom iako je na tim brodovima 99 odsto starih ljudi koji ne bi ni mogli da uđu na brod da nisu vakcinisani”, rekao je Vlaho koji je suvlasnik turističke agencije “Sabra”.\nSrbija zbog toga, kako je rekao, ima ogromne gubitke jer je na svakom brodu od 250 do 300 turista.\nTo je ukupno 15.000 do 16.000 stranaca koji bi povećali turistički prihod luka, muzeja, restorana, turističkih agencija, vodiča i na kraju i kulturno-umetničkih društava koja se angažuju za doček.


sreda, 10 februar 2016 09:31\tPrijatelji Srebrenice\nIz Uslužnog centra Elektrodistribucije obavještavaju građane da će na teritoriji opštine Srebrenica zbog raskresa trase dalekovoda bez električne energije biti naselja Moćevići, Oparci, Magudovići, Ratkovići, Brezovice, Poznanovići, Potkorjen i Šubin i to u periodu od 10 do 15 časova.\nNa području opštine Bratunac nema planiranih isključenja električne energije.\nPoslednje ažurirano sreda, 10 februar 2016 09:32\tOpširnije...\npetak, 05 februar 2016 07:28\tPrijatelji Srebrenice\nIz Uslužnog centra Elektrodistribucije obavještavaju građane da na teritoriji opština Srebrenica i Bratunac nema planiranih isključenja električne energije.\nčetvrtak, 04 februar 2016 07:55\tPrijatelji Srebrenice\nIz Uslužnog centra Elektrodistribucije obavještavaju građane da će na teritoriji opštine Srebrenica doći do zastoja u isporuci električne energije na dalekovodima 10 kV Osmače, Močevići, Oparci, Magudovići, Ratkovići, Brezovice, Poznanovići, Potkorijen i Šubin, zbog raskresa trase dalekovoda u periodu od 08:00 do 15:00 časova.\nsreda, 03 februar 2016 14:26\tPrijatelji Srebrenice\nPoslednje ažurirano sreda, 03 februar 2016 14:29\tOpširnije...\nOdržan prvi dan obuke ,, Integralna proizvodnja maline’’\nsreda, 03 februar 2016 13:47\tPrijatelji Srebrenice\nDanas je u prostorijama Udruženja ,, Prijatelji Srebrenice''' održan prvi dan obuke ,, Integralna proizvodnja maline''. Obuka se sprovodi u sklopu projekta ,, Podrška poslovnim inicijativama i neformalnom obrazovanju mladih sa pdručja Srebrenice’’, a koji je podržan od strane Pieter Bastiaan fondacije.\nCilj ove obuke je upoznavanje i usmjeravanje polaznika sa principima integralne proizvodnje maline.\nPredavač i autor obuke je Aleksadnar Stević , stručni savjetnik za poljoprivredu u Poslovnom savjetovalištu Udruženja ,, Prijatelji Srebrenice’’.\n,, Zadovoljni smo odzivom polaznika. Tokom današnjeg dana upoznali smo naše polaznike obuke, sa samom temom integralne proizvodnje maline, koje su to smjernice, ciljevi, prednosti i na koji način mogu da se stvore uslovi za integralnu proizvodnju maline. Ovaj vid poljoprivrede je sve popularniji u svijetu, zbog čega smo se i odlučili da to bude tema obuke.’’, nije krio zadovoljstvo prvim danom obuke Aleksandar Stević.\nPolaznici obuke su sa prostora regije Birač, neki planiraju tek da uđu u svijet malinarstva, a neki i već imaju određeno iskustvo u proizvodnji maline, ali su sigurni da će im ova obuka pomoći u unapređenju njihovih malinjaka.\nPoslednje ažurirano sreda, 03 februar 2016 14:28\tOpširnije...\n,, San mi je da budem najbolja fudbalerka na svijetu'', Aleksandra Janjić fudbalerka iz Vlasenice


Zoran Milivojević - Blic Online\nMilivojević: Nemačka se direktno uključuje u rešavanje kosovskog pitanja\nNemačka kancelarka Angela Merkel koja je pozvala u Berlin predsednika Srbije Aleksandra Vučića, ali i novoizabranog kosovskog premijera Aljbina Kurtija, želi da pokaže da Nemačka namerava direktno da se uključi u rešavanje kosovskog čvora, ocenjuje bivši diplomata Zoran Milivojević.\nNa forumu GLOBSEC u Bratislavi videlo se u kojoj meri su važni argumenti s kojima je predsednik Srbije Aleksandar Vučić suočio sagovornike i druge učesnike, na čijoj strani leži krivica što nema dijaloga Beograda i Prištine i što su oni u pat poziciji - ocenio je značaj razgovora i razmene mišljenja o Kosovu i Metohiji u Bratislavi diplomata Zoran Milivojević.\nNišta novo ne možemo da očekujemo od sastanka u Parizu početkom jula ako se ne ukinu prištinske takse na srpsku robu, kaže bivši srpski diplomata Zoran Milivojević.\nMilivojević: Ukidanje mera Prištine zavisi od političke volje Zapada\nMere Prištine su politički motivisane, a njihovo ukidanje zavisi od političke volje Zapada, kaže analitičar i bivši diplomata Zoran Milivojević i napominje da Evropa ima mehanizme kojima može da primora rukovodstvo u Prištini da ukine nametnute takse na svu robu iz centralne Srbije.\nSrbija bi u vezi sa napadima SAD i saveznika na Siriju trebalo da se ponaša racionalno i isključi se od bilo kakve politizacije na našem terenu, izjavio je danas politički analitičar Zoran Milivojević.\nTragičan događaj u Pančevu, kada se pre tri dana dečak igrajući se u dvorištu sa sestrom zadavio pertlom, izazvao je pažnju javnosti i doveo do toga da se mnogi zapitaju: Šta je to zbog čega deca dolaze na ideju da se igraju tako opasnih igara?\nPSIHOLOŠKA ANALIZA Poruka islamista je: NIGDE NISTE BEZBEDNI\n- Svaki teroristički napad nosi indirektnu poruku. Džihadisti nemaju ništa protiv ljudi koje su ubili, to je poruka publici. Oni su ovim napadom želeli da uliju strah - priča za “Blic” Zoran Milivojević, istaknuti srpski psihoterapeut.\nDA LI JE VAŽNIJI TALENAT ILI VEŽBA? Odbojkaški as i psihoterapeuti u prepunom Mikser hausu\nDa li je važniji talenat ili vežba, pitanje je na koje su večeras na tribini u Mikser hausu pokušali da odgovore odbojkaški as Andrija Gerić, psihoterapeut Zoran Milivojević i integrativni art psihoterapeut Dragana Pjanić.\nMilivojević: Država ne sme da zabrani batinanje deteta\n- Država ne sme da zabrani telesnu kaznu u vaspitavanju dece jer je istraživanje pokazalo da su deca koja ne dobijaju batine ili imaju popustljive roditelje najagresivnija prema vršnjacima, pa čak i učiteljima - istakao je psihoterapeut Zoran Milivojević na predavanju o vaspitavanju dece, u punoj sali Mikser hausa.\nGadafi je narcis koji živi u svojoj realnosti\nLibijskom vođi Moameru el Gadafiju ni više od tri nedelje demonstracija protiv njegove vlasti nisu poljuljale uverenje da je u pravu i da će sačuvati funkciju lidera džamahirije, koju drži već 42 godine. “Libijski narod je spreman da se suprotstavi, libijski narod stoji uz mene u potpunosti”, rekao je Gadafi u intervjuu za Televiziju “Pink”, tvrdeći da su njegove snage opkolile manju grupu pobunjenika i bandita koje drogom snabdeva Al Kaida i da će taj problem biti svakako rešen.\nZoran Milivojević: Zašto zvezde plaču pred kamerama\nU Srbiji se ništa ne prodaje tako dobro kao ljudska nesreća, tuga i patnja, što dokazuje i neverovatna medijska pažnja sa kojom je ispraćeno gostovanje Nataše Bekvalac u emisiji “Amidži šou”. I dok se nacija ponovo podelila na one koji su zajedno sa pevačicom plakali gledajući emisiju i na one koji njenim suzama ne veruju, logično je zapitati se zašto bi neko ko preživljava razvod to želeo da podeli sa širokim auditorijumom.


Romalijina kuća u nizu, apartman Lady Regina 1\nDunmore Town, Harbour Island, Бахами\nCeo prostor (kuća u nizu), čiji je domaćin Lorette\nRomalijina kuća u nizu izgrađena je kao mesto za porodično okupljanje, dom daleko od doma i za iznajmljivanje smeštaja za odmor. Lady Redžina (apartman 1) je potpuno namještena i ima sve sadržaje koji su vam potrebni da biste uživali u odmoru.\nIznajmljivanje je osmišljeno tako da možete da zabavite porodicu ili gosta u glavnom dnevnom boravku u prizemlju, a zatim da pobjegnete na sprat i opustite se u spavaćim sobama. Prvi sprat sa sopstvenom sapunom, potpuno opremljenom kuhinjom, mašinom za pranje/sušenje veša i dnevnim prostorom savršen je za pripremu obroka i stvarno osećaj doma. Na drugom spratu se nalaze dve spavaće sobe sa ormarima i kupatilom.\nRomalija 's se praktično nalazi u ulici Danmor i Love Lejnu i nalazi se u neposrednoj blizini centra grada, prodavnica, suvenirnica, banke, restorana, noćnih klubova i luke. Oblast je živahna sa povremenim društvenim događajima.\nIznajmljivanje kartica za golf (željeni način putovanja na ostrvo), ronjenje s maskom i disaljkom, ribolov, jahanje na plaži, spa tretmani i druge aktivnosti mogu se organizovati na zahtev.\nDo plaže se može doći pešice ili automobilom za golf.\nDomaćin je Lorette\nRomalijinom kućom u nizu upravlja lokalni upravnik objekta koji će vam biti na raspolaganju tokom boravka.


Bez objašnjenja kada će građani moći da ga koriste – svečano otvoren zatvoreni bazen u Trebinju\nZatvoreni bazen u Trebinju, čija je izgradnja počela prije šest godina, juče je svečano otvoren. Vrpcu su presjekli srpski član Predsjedništva Milorad Dodik, premijer Srpske Radovan Višković i gradonačelnik Trebinja Mirko Ćurić. Umjesto objašnjenja kada će moći da koriste bazen i na koji način će on funkcionisati, građani su juče dobili salvu čestitki na izgradnji „ovako velelepnog objekta“ te nova politička obećanja.\nDodik, Ćurić, Okuka, Višković, Davidović i Mišeljić na svečanom otvaranju zatvorenog bazena u Trebinju\nPrema riječima gradonačelnika Mirka Ćurića, bazen će besplatno moći da koristi preko hiljadu građana.\n„Prije dvadesetak dana raspisali smo javni poziv za sve osjetljive kategorije u koje spadaju višečlane porodice, djeca bez jednog ili oba roditelja, studenti iz Trebinja. Ima ih preko hiljadu, dogovorili smo da svi u narednom periodu koriste bazen“, rekao je Ćurić.\nMeđutim, rezultati ovog javnog poziva nisu dostupni na sajtu Gradske uprave, pa je nemoguće utvrditi o kom broju se tačno radi. Takođe, Ćurić nije precizirao kada će građani moći da koriste bazen.\nIako je bio dužan da to uradi, ovu informaciju sa građanima nije podijelio ni novi direktor Javne ustanove „Bazeni“ Trebinje Bojan Okuka.\nŠest godina izgradnje zatvorenog bazena direktor Hidroelektrana na Trebišnjici Gordan Mišeljić danas je pravdao „višom silom“.\n„Jeste da smo imali nekih problema, takozvani termin viša sila, prilikom izgradnje, prvenstveno pandemiju korona virusa, ali u svakom slučaju jako smo srećni zato što je objekat završen“, rekao je Mišeljić.\nOn nije precizirao koliko novca je tačno potrošeno na njegovu izgradnju i opremanje, dok je premijer Srpske Radovan Višković licitirao brojkom od „preko 14 miliona maraka“.\n„Posebno zadovoljstvo je danas boraviti u Trebinju, građanima Hercegovine i Trebinja staviti na raspolaganje jedan ovako veličanstven objekat olimpijskog tipa koji će moći u narednim godinama da zadovolji sve potrebe ne samo Hercegovine, već i Republike Srpske u smislu održavanja međunarodnih plivačkih i vaterpolo turnira, pa zašto ne i šampionata. Očekujemo da se u narednom periodu na velika vrata plivački sport vrati u Trebinje“, poručio je Višković.\nOd srpskog člana Predsjedništva BiH Milorada Dodika za građane danas, osim čestitki, i nova/stara obećanja.\n„Želim da čestitam građanima Trebinja na jednom ovako multifunkcionalnom objektu koji će značiti novi kvalitet života ne samo za sportiste, nego i za djecu, za građane. Mada je pomalo nepojmljivo bilo da Trebinje tako dugo čeka jedan ovakav objekat, ali, evo, ovoj je generaciji pripalo da to riješi. Mi želimo da ovaj kraj ovdje bude preporođen u infrastrukturnom i svakom drugom smislu“, rekao je Dodik i ponovo najavio gradnju nove bolnice, brze ceste do Višegrada, aerodroma Trebinje i obilaznice.\nDa li je bazen u potpunosti završen, kada će ga građani moći koristiti, koliko je koštao, pitanja su na koja danas nismo mogli da dobijemo odgovor, jer novinarima nije dozvoljeno da pitaju. Prema riječima organizatora, razlog je kašnjenje na vatepolo utakmicu između reprezentacija Srbije i Crne Gore kojom je danas, navodno, otvoren zatvoreni bazen u Trebinju.\nIzgradnju bazena i njegovo opremanje pratile su brojne netransparentnosti i namješteni tenderi, o čemu je „Direkt“ ranije pisao.\nNEWER POSTSjeverna Koreja: Nuklearne snage u pripravnosti\nOLDER POSTMađarska donirala Ljubinju 10 700 evra


Ešton: Presudno da se nastavi dijalog Beograda i Prištine\nVisoka predstavnica EU Ketrin Ešton poručila je Beogradu i Prištini da je presudno da se dijalog nastavi i da oni zadrže istu posvećenost tom dijalogu kao do sada.\n"Posvećenost Evropske unije i moja lična ostaju isto toliko jaki kao uvek", istakla je sinoć Ketrin Ešton u obraćanju Savetu bezbednosti o saradnji između EU i UN u pitanjima međunarodnog mira i bezbednosti.\n"Pored jasne dobrobiti za svaku stranu nadamo se da ovaj dijalog može i treba da bude inspiracija za pozitivne promene, novi podstrek u drugim delovima Zapadnog Balkana i mislim posebno na događaje u Bosni i Hercegovini danas", istakla je Ešton, navodi se u saopštenju EU.\nOna je ukazala kako je ponosna na svoj rad prošle godine kao osoba koja je olakšala dijalogu između Beograda i Prištine u kome je, kako je rekla ostvaren "istorijski napredak u normalizaciji odnosa između dve strane", navodi se u saopštenju EU.\nRekla je da je SB UN imao priliku da čuje Ivicu Dačića i Hašima Tačija u ponedeljak i da zna koliko je bio važan i pozitivan taj rad za njihov narod, za stabilnost u regionu Zapadnog Balkana i za njegovu evropsku budućnost.\nEšton je i podsetila da je posredovala na 22 sastanka između premijera Dačića i Tačija i da su sastanci ukupno trajali 226 sati, a poslednji je bio samo pre dva dana.\n"To je bio proces sa konkretnim rezultatima koji su promenili svakodnenvni život ljudi na terenu", navela je ona i ukazala da je privi sporazum u principu o normalizaciji odnosa postignut u aprilu prošle godine bio prekretnica u njihovim odnosima.\nSprovođenje tog sporazuma uključivalo je uspešno održavanje izbora na Kosovu, uključujući prvi put na severnom Kosovu, i integraciju svih bezbednostnih i pravnih struktura u pravni okvir Kosova.


Beta\t 22. juna 2016. 15:55\nEvropski pokret u Srbiji ocenio je danas da smenjivanje šefa Misije Srbije pri Evropskoj uniji Duška Lopandića može samo da šteti medjunarodnoj poziciji Srbije.\n“Smatramo da je nedopustivo da se javnost obmanjuje tvrdnjama o navodnim propustima Lopandića zbog održavanja izložbe koju je inicirala hrvatska poslanica u Evropskom parlamentu i čije bi sprečavanje bilo praktično nemoguće”, saopštio je Evropski pokret.\nNavodi se u saopštenju i da je Lopandić sa pozicije šefa stalne Misije Srbije pri EU u godinama otvaranja pregovara o članstvu “besprekorno i samopregorno radio svoj posao”.\nOcenjuje se i da se njegovim smenjivanjem šalje poruka “svim odgovornim i sposobnim državnim službenicima u Srbiji i iz Srbije da su i napredovanje i kazna stvar partijske politike i ambicije, a ne stručnosti i znanja”.\nMinistar spoljnih poslova Ivica Dačić potvrdio je da je došlo do opoziva Lopandića koji je, u pismu šefu srspke diplomatije, ocenio da “drastična sankcija koja je primenjena prema njemu ne odgovara stepenu tzv. propusta, a još manje nepostojećim posledicama tog propusta”.


Srpska liga – Страна 5 – Sportske vesti\nHome / Fudbal / Srpska liga (strana 5)\n13. септембра 2020.\tLeave a comment 79 pregleda\nNIŠ – Protutnjalo je šest kola u Srpskoj ligi Istok i zaječarski Timok redom bije protivnike i sa masimalnim brojem osvojenih bodova sigurno vodi na tabeli. U ovom kolu najveće iznenađenjenapravili s fudbaeri Budćnosti koji su znalačkom igrom pobedili u ...\n11. септембра 2020.\tLeave a comment 56 pregleda\nNIŠ – Fudbaleri Timoka imaju lagan posao u 6. Kolu Srpske ige Istok jer gosti su Timočanina, ekipe iz komšiluka i računaju na šestu pobedu zaredom. Doduše, i Kjaževčani umeju da zaigraju, to će biti težak posao da urade sa ...\n7. септембра 2020.\tLeave a comment 56 pregleda\nNIŠ – Najprijatije iznenađenje u 5. kolu Spske lige Istok je pobeda posle mnogo vremena fudbalera Tstenika. Ofanzivnom igrom lepu pobedu ostvaro je i niški Car Konstantin na gosatovanju u Proukplju. Ipak, najviše pohvala zaslužuje Timok koji je ostvario sve ...\nTIMOK BEZ NAMERE DA SE POMERA SA VRHA Fudbaleri iz Zaječara igraju u ovom prvenstvu sigurno i znalački redom osvajaju bodove\n4. септембра 2020.\tLeave a comment 42 pregleda\nNIŠ – Dosta interesantnih susreta je na programu u 5. kolu Spske lige Istok, a najlakši posao čini se ima lider na tabeli zaječarski Timok koji dočekuje slabašnu ekipu Mladosti. Najtvrđa utakmica igra se u Prokuplju gde fudbaleri Topličanina dočekuje ...\nZAJEČARCI SLAVILI U KOMŠILUKU Po pretoplom vremenu u Paraćinu je bila tanka fudbalska predstava u kojoj je Timok nadmudrio Jedinstvo\n30. августа 2020.\tLeave a comment 105 pregleda\nNIŠ – Tradicija je kazivala da se najiteresantnija utakmica 4. kola Srpske lige Istok igra u Paraćinu gde se sastaju fudbaleri Jedinstva i Timoka, što je I komšijski derbi. Po užarenom vremenu to je bila tanka fudbalska predstava u kojoj ...\nU PARAĆINU SRPSKOLIGAŠKI I KOMŠIJSKI DERBI Jedinstvo je krenulo slabo u prvenstvo ali dolazi Timok i prilika je da start poprave\n28. августа 2020.\tLeave a comment 235 pregleda\nNIŠ – Na paraćinskom stadionu (na slici) igra se najiteresantnija utakmica 4. kola Srpske lige Istok gde se sastaju fudbaleri Jedinstva i Timoka. Vazda je to i komšijski derbi bio, ali sada zaječarci vode na tabeli, domaći su bodovno malo ...\nTRSTENIČANI OPET KRENULI PORAZIMA Fudbaleri iz grada na Moravi nikako da se otarase goleme krize koja poduže drma klub\n23. августа 2020.\tLeave a comment 46 pregleda\nNIŠ – Dobro su ljubitelji fudbala i predvideli da će u 2. kolu Srpske lige Istok u varoši vina Župa osvojiti prve bodove protiv nezgodne Morave iz Vladičinog Hana u lepoj utakmici. Trstenik PPT opet je krenuo porazima što kazuje ...\nŽUPA SE NADA PRVIM BODOVIMA U Srpskoj ligi Istok zanimljiva utakmica igra se u varoši vina gde domaćin dočekuje Moravu iz Vladičinog Hana\n21. августа 2020.\tLeave a comment 80 pregleda\nNIŠ – Ljubitelji fudbala procenjuju da će se najzanimljiviji susret u 2. kolu Srpske lige Istok igrati u varoši vina. Župa dočekuje Moravu iz Vladičinog Hana, isto tako novajliju u ligi. Obe ekipe su u prvom kolu doživele poraze i ...\n15. марта 2020.\tLeave a comment 131 pregleda\nNIŠ – Putnici u niži rang takmičenja iz Srpske lige Istok već su gotovo poznati, jer sa po jednom pobedom u celom prvenstvu Temnić i Trstenik PPT, samo teorija može da ponuudi neku nadu. Do ove jeseni ekipe iz dve ...\nTEMNIĆ I TRSTENIK BETONIRANI NA ZAČELJU Fudbaleri iz dve pomoravske varoši nastavili sa jesenjom gubitničkom pričom\n8. марта 2020.\tLeave a comment 82 pregleda\nNIŠ – Nastavljeno je prvenstvo Srpske lige Istok i prvo, 16. kolu, odigrano je bez iznenađenja, osim što su bivši drugoligaš Temnić i Trstenik PPT nastavili sa jesenjim gubitničkim igrama tako da su i dalje betonirani na začelju tabele. Utakmica ...\nStrana 5 od 19« Prvo...«34567\t»\t10...Poslednje »


Derbi dana: Sasuolo – Milan: Oba tima daju GOL! – Kladjenje.rs\nHomeDerbi danaDerbi dana: Sasuolo – Milan: Oba tima daju GOL!\nPoslednji susret sedmog kola italijanske Serije donosi nam jedan izuzetno zanimljiv duel pošto domaći Sasuolo dočekuje ekipu Milana. Domaća ekipa je hit prvenstva za sad i nalazi se na trećem mestu, dok je Milan verovatno i najveće razočarenje do sada pošto se nalazi tek na 14. mestu, ali treba dodati da “rosoneri” imaju jednu utakmicu manje.\nMeč je na programu od 20 časova i 30 minuta.\nSasuolo: Ovi momci su hit prvenstva!\nVerujemo da ni najveći optimisti i oni najzagriženiji navijači Sasuola nisu očekivali ovakav rasplet na tabeli posle šest odigranih kola pošto se ova ekipa nalazi na fenomenalnom trećem mestu koje sledeće sezone donosi plasman u Ligu šampiona. Ekipa Sasuola pruža fantastične partije na svom terenu i do sada imaju sve pobede, dok su nešto lošiji na strani gde imaju jedan remi i poraz, ali je taj poraz ipak i donekle očekivan pošto su gostovali Juventusu na njegovom stadionu, gde ni mnogo veće ekipe ne mogu da ostvare pobedu.\nNaime, oni su najpre u Kupu bili bolji od Ternane, da bi onda i u prvenstvu slavili nad Interom, Đenovom i Empolijem, uz napomenu da su u ta četiri meča postigli čak 14, a primili šest golova. Sa druge strane, na gostovanjima su prvo remizirali protiv Kaljarija, zatim su poraženi od Juventusa, da bi onda u prošlom kolu došli i do pobede nad takođe odličnim SPAL-om, tako da se u ovom trenutku sasvim zasluženo nalaze na visokom trećem mestu na tabeli.\nMilan: Da li su na vidiku bolji dani za posrnulog velikana?\nZa razliku od Sasuola koji pruža fantastične partije ove sezone, igru Milana bi najbolje mogli okarakterisati u jednoj reči – MUČENJE. Iako je bilo nekih mečeva koje su “rosoneri” rešili u svoju korist vidno je da se ekipa sa San Sira muči kako bi došla do šanse za postizanje gola, a treba dodati i da je odbrana u prethodnim kolima napravila nekoliko neshvatljivih grešaka. Ekipa Milana ima tri vezana remija, a treba se dodati da protivnici nisu bili preterano atraktivni. U pitanju su Kaljari, Atalanta i Empoli sa kojim “rosoneri” ne bi trebalo da imaju većih problema ukoliko žele da dođu do zacrtanog cilja a to je plasman u Ligu šampiona.\nOno što je veliki problem za četu Đenara Gatuza je činjenica što će na ovom meču praktično igrati bez napadača, pošto je povređen Gonzalo Iguain, dok Borini i Kutrone nisu dovoljno spremni, i najverovatnije da će ih Gatuzo izostaviti za ovaj meč. Međutim, Milan ima dovoljno kvalitetnih fudbalera u rotaciji, pa koji god tim da izađe na ovom izuzetno neugodnom gostovanju u Ređo Emiliji, trebalo bi da bude dostojan protivnik ekipi Sasuola koja je u naletu.\nIako je Sasuolo u izuzetno boljoj formi i dočekuje ovaj meč u sjajnom raspoloženju posle pobede nad SPAL-om, treba dodati i to da je Milan u svim svojim mečevima ove sezone uspeo da postigne gol (kao i Sasuolo), tako da očekujemo da se postave ofanzivno i na ovom teškom gostovanju.\nZbog toga vam predlažemo da na ovom meču pokušate sa igrom GG koju kladionica 10bet plaća sa kvotom 1.66.\nIako kladionice veće šanse za pobedu daju ekipi Milana, gotovo smo sigurno da se “rosoneri” neće vratiti u Milan sa sva tri boda, pa vam predlažemo da ovde pokušate sa duplom šansom 1x koju kladionica 10bet plaća sa odličnom kvotom 1.62.\nPošto je evidentno da će na ovom meču biti dosta golova, jer i jedna i druga ekipa forsiraju napadački fudbal, savetujemo da na ovom meču pokušate sa igrom 3+ koju kladionica 10bet plaća sa kvotom 1.74.Registruj se na 10Bet\nTip dana: Spartak Moskva – Rostov: Kec na Moskovljane je veliki kao Rusija!


Radičević: Larvik ima slabe tačke - Vijesti.me\nRadičević: Larvik ima slabe tačke\nHrabri me to što sam vidjela da Larvik u nijednom elementu igre nije znatno bolji od nas i da možemo da se nosimo sa njim - kaže Jovanka Radičević Edit\nJoka (Foto: Larvik)\nNikola Nikolić 10. april 2011, 22:30 ažurirano 26. februar 2019, 20:05\nSnovi o toliko čekanom finalu Lige šampiona i dalje se sanjaju, ali nisu spokojni kao do prije dvije noći.\nNakon poraza u prvom meču sedmog polufinala u istoriji kluba, rukometašice Budućnosti su u nezgodnoj situaciji, jer u nedjelju u „Morači” moraju da jure minus od pet golova.\nVažno je, međutim, da ta misija nije nemoguća. Nakon prvih 60 minuta u Norveškoj, jasno je da „plave” imaju igru kojom mogu da pariraju Larviku.\nNorveški drim-tim se mučio sa odbranom Budućnosti, nije davao golove iz kontri, ali je do pobjede došao zahvaljujući odličnoj defanzivi, sjajnoj Sesiliji Leganger i lošoj igri Bojane Popović i drugarica u napadu.\nUkoliko popravi taj segment igre, tim Dragana Adžića imaće šansu da ispiše najljepše stranice u istoriji crnogorskog rukometa...\n"Mislim da konačni rezultat nije pravo mjerilo igre koja je prikazana. Zaslužile smo više. Ali, od trenutka kada je Larvik vodio 17:16 imale smo pad, što je rival iskoristio da u jednom trenutku stekne i sedam golova razlike", ističe Jovanka Radičević.\nNajbolja igračica Budućnosti u prvom meču polufinala je ubijeđena da ona i njene saigračice u „Morači” mogu da se revanširaju norveškom drim-timu.\n"Pred revanš me hrabri to što sam vidjela da Larvik u nijednom elementu igre nije znatno bolji od nas i da možemo da se nosimo sa njim. Zapravo, našim greškama smo omogućile rivalu da stekne prednost. Naravno, Larvik je i dalje favorit, jer ima izuzetno dobru ekipu i rukometašice koje su osvajale sve moguće titule. Možda je to njihovo iskustvo preokrenulo utakmicu".\nRadičevićevu hrabri što su „plave” pokazale da mogu da „uhapse” najefikasniju igračicu Lige šampiona, Hajdi Loke.\n"Loke je znala da postigne po 20 golova u norveškom prvenstvu, a preko 10 u Ligi šampiona. Nama je dala samo dva, i to jedan iz penala. Potvrdile smo da možemo da zaustavimo najjače oružje Larvika".\n• Šta može da presudi u revanšu?\n"Greške moramo da svedemo na minimum. U Norveškoj nisam imala osjećaj da se igra polufinale, sigurno će u „Morači” atmosfera biti mnogo drugačija. Znamo da Larvik u gostima igra kao kući, ali sam sigurna da pred našom publikom sve možemo da odigramo mnogo bolje nego u prvom okršaju".\n• Razlika nije mala, ali ni nedostižna?\n"Nijedna razlika nije dovoljna u ovakvim mečevima. I da je bilo pet golova prednosti za nas, ništa ne bi bilo gotovo. Sve bi bilo odlučeno samo da je neko slavio sa 20 razlike. Ovo nije prednost koja ne može da se stigne, jer kako smo u prošlosti znale da primimo tri-četiri gola za dva minuta, tako smo ih često i postizale".\nNa kraju, desno krilo najtrofejnijeg crnogorskog kluba poručuje da u igri Norvežanki ima rupa.\n"Dovodile smo ih u situaciju da ne mogu da koriste svoje glavno oružje, a to su kontre. Mi smo, sa druge strane, dale dosta lakih golova iz izrađenih situacija. Jedna stvar je jasna - nije da Larvik nema slabe tačke", zaključila je Radičevićeva.\nIgra li Bulatović u revanšu?\nOtkada je suspendovana, Katarina Bulatović trenira individualno po programu koji je dobila od trenera Dragana Adžića i čeka trenutak kada će se priključiti ekipi.\nKako nezvanično saznajemo, nekoliko dana prije utakmice sa Larvikom se srela sa predsjednikom Budućnosti Predragom Boškovićem i nesporazumi koji su postojali između njih su otklonjeni.\nBulatovićeva je spremna da zaigra u revanšu protiv Norvežanki, ali sada se pitaju Adžić i ostale rukometašice.\nTrener Budućnosti je više puta ponovio da na sjajnog desnog beka neće računati za utakmice polufinala, a i nakon prvog meča je naglasio da „vjeruje djevojkama koje su tu”.\nUkoliko se ne predomisli, Bulatovićeva bi mogla da igra tek u eventualnom finalu Lige šampiona.\nNjen povratak, međutim, moraju da aminuju i saigračice, jer je nekoliko njih na sastanku u Baru bilo protiv toga.\nZa vikend u Podgorici veliki međunarodni rukometni turnir\nSrpkinje žele pobjedu nad Crnom Gorom, Radojević: Došlo je vrijeme za revanš


Ured koordinatora organizirao radionicu za službenike ADS BiH o upravljanju kvalitetom - Privredna štampa\nUred koordinatora organizirao radionicu za službenike ADS BiH o upravljanju kvalitetom\nPredstavnici Ureda koordinatora za reformu javne uprave u periodu od 24.03 -25.03. 2016. godine u Sarajevu održali su radionicu o upravljanju kvalitetom u javnom sektoru koji je baziran na modelu Zajedničkog okvira za procjenu (CAF).\nRadionica je organizovana za državne službenike iz Agencije za državnu službu Bosne i Hercegovine.\n„Upravljanje kvalitetom znači kontinuiranu potragu za boljim tehničkim, tehnološkim i bilo kojim drugim unapređenjima i poboljšanjima koja će u konačnici proizvesti željeni rezultat, a to je zadovoljni korisnik, odnosno poreski obaveznik, odnosno građanin“, izjavio je Dragan Ćuzulan, koordinator za reformu javne uprave u BiH.\nOvo je prva radionica koju provodi Ured koordinatora za reformu javne uprave, nakon što je i sam uspješno prošao kroz proces uvođenja sistema upravljanja kvalitetom po modelu CAF. U narednom periodu planirana je obuka i za službenike iz Agencije za statistiku BiH.\nStvaranje pretpostavki za upotrebu modela upravljanja cjelovitim kvalitetom u javnoj upravi (TQM) jedan je od ciljeva iz Revidiranog akcionog plana 1 (RAP1) za provođenje Strategije reforme javne uprave, u segmentu upravljanja ljudskim potencijalima u državnoj službi, koji je usvojen 2011. godine. Vijeće ministara BiH je u septembru 2015. prihvatilo inicijativu Ureda koordinatora da se u institucijama BiH podrži uvođenje predloženih modela upravljanja kvalitetom – Zajedničkog okvira procjene ( CAF model) i modela baziranih na standardu ISO 9001.\nUpravljanje kvalitetom, fokus na korisnike-građane i poboljšanje javnih usluga predstavlja ključne elemente u osiguranju dobrog upravljanja u organizacijama javnog sektora.\nRaiffeisen član osnivač Komiteta za korporativni društveni uticaj pri AmCham u BiH\n„Fokus kompanija širom svijeta se sve više prebacuje sa tradicionalnih principa korporativne društvene odgovornosti na nastojanje da se kombinuje ostvarenje…\nBanjalučka berza: Na jučerašnjem trgovanju ostvaren je promet od 41.706.828,33 KM, kroz 47 transakcija.\nVrijednost BIRS indeksa se povećala za 3,11% i iznosi 587,73 poena. Vrijednost FIRS indeksa se smanjila za -1,28% i…\nOvogodišnji 17. međunarodni sajam privrede Brčko distrikta BiH održat će se od 7. do 10. novembra u bivšem tržnom centru…\nSedmi Istanbul Shopping Fest od 1. do 16. jula 2017.\nI ove godine glamurozni grad Istanbul domaćin je 7. Istanbul Shopping Festa koji će se održati od 01. do 16.…\nOpćina Visoko prva u Zeničko – dobojskom kantonu stavila u promet državno poljoprivredno zemljište\nVTKBiH poziva bh. firme na zajednički nastup na sajmu „China-CEEC EXPO 2016“


Brnabić:Početkom oktobra znaće se da li će biti povećan neoporezivi deo zarada (VIDEO) | Novinska agencija Beta\nEKONOMIJA | 01.09.2017 16:15 > 01.09 16:20\nBrnabić:Početkom oktobra znaće se da li će biti povećan neoporezivi deo zarada (VIDEO)\nPremijerka Srbije Ana Brnabić izjavila je danas da će početkom oktobra biti objavljeno da li će biti povećan neoporezivi deo zarada, kada se urade procene efekata povećanja plata i penzija na budžet i primene novih mera za povećanje bruto domaćeg proizvoda (BDP).\n"U ovom trenutku računamo fiskalne efekte eventualnog povećanja minimalne cene rada kao i povećanja plata i penzija i najvažnijih infrastrukturnih projekata planiranih za 2018. godinu", kazala je Brnabićeva novinarima posle sastanka sa članovima Nacionalne alijanse za lokalni ekonomski razvoj (NALED).\nKomentarišući postupanje Vlade u zaštiti Agrokorovih firmi u Srbiji, premijerka je rekla da se radi sve da njihovo poslovanje ostane stabilno i da se u saradnji s Narodnom bankom Srbije zaštite dobavljači i cela privreda.\n"Mislim da smo u tome uspešni. Važno je da se kapital srpskih firmi u sastavu Agrokora ne odliva iz Srbije", rekla je Ana Brnabić.\nOna najavila da će na inicijativu privrednika biti održati još jedan sastanak sa članovima NALED-a na kojem će se razgovarati o monetarnoj politici, odnosno o jakom dinaru.\n"Mišljenja o jakom dinaru su podeljena, nekima odgovara, a nekima ne, u zavisnost od toga da li su uvoznici ili izvoznici. Videćemo koje je najbolje rešenje koje će ekonomsku politiku Srbije da učiniti jačom", rekla je Brnabić.\nIstakla je da su prioriteti Vlade Srbije reforma obrazovanja i digitalizacija koja će omogućiti da u budućnosti Srbija ima održiv i dinamičan rast privrede.\n"Tri najvažnija stuba su ekonomske reforme, reforma javne uprave koja će omogućiti efikasniju administraciju, i vladavina prava", ocenila je premijerka.\nSa članovia NALED-a premijerka je danas razgovarala i o sivoj ekonomiji i boljoj poziciji Srbije na Duing biznis listi Svetske banke na kojoj se ocenjuju države po uslovima poslovanja.


Dodik: Niko ne želi ugroziti prava radnika | Banjaluka.net\nDodik: Niko ne želi ugroziti prava radnika\nPredsjednik Republike Srpske Milorad Dodik izjavio je danas u Banjaluci da novim zakonom o radu niko ne želi ugroziti prava radnika i da su protesti Saveza sindikata Republike Srpske dio demokratske vrijednosti društva, koju treba poštovati.\n-Novim zakonom o radu niko ne želi ugroziti prava radnika i demagogija je da će ta prava biti ugrožena njegovim usvajanjem. Dok su protesti u okviru normalnog izražavanja nesaglasnosti, nema nikakvih problema- rekao je Dodik novinarima.\nOn je rekao da se nekada u društvu moraju donijeti teške odluke i da Republika Srpska radno zakonodavstvo mora prilagoditi zemljama u okruženju.\n-Činjenica je da Republika Srpska radno zakonodavstvo nije regulisala kao zemlje u okruženju i to je problem. Novi zakon o radu je bilo neophodno usvojiti prije tri – četiri godine, a uporno smo vodili socijalni dijalog da bude usvojen- dodao je Dodik.\nPrema njegovim riječima, dio ranije stečenih prava radnika će biti drugačije definisan.\n-Dugoročno gledano, novi zakon o radu biće dobro rješenje za Republiku Srpsku. Biću zahvalan da današnji protesti prođu u najboljem redu i da na kraju opet razgovaramo o poboljšanju loših stvari- dodao je Dodik.\nNa posebnoj sjednici Narodne skupštine Republike Srpske koja se danas održava u Banjaluci trebalo bi da bude razmatran Prijedlog zakona o radu, a čijem se usvajanju protivi Savez sindikata Republike Srpske.\nU Banjaluci su u toku protesti nezadovoljnih radnika u organizaciji Saveza sindikata Republike Srpske jer je Vlada Srpske, kako kažu, odlučila da bez saglasnosti radnika donese novi zakon o radu.\nUspješna godina za Srpsku\nPredsjednik Republike Srpske Milorad Dodik ocijenio je danas u Banjaluci da je ova godina bila uspješna za Srpsku, jer su očuvane vitalne funkcije i ojačana ekonomija.\n-Povišeni su bruto domaći proizvod i industrijska proizvodnja, a smanjena je nezaposlenost. Sve su to mali pomaci, ali dobri trendovi koji pokazuju da možemo obezbijediti bolji put Srpske- rekao je Dodik na prijemu za predstavnike javnih medija povodom obilježavanja 9. januara – Dana i krsne slave Republike Srpske Svetog arhiđakona Stefana.\nOn je naveo da ne zavisi sve od Republike Srpske, nego i od globalnih i regionalnih okolnosti, koje su destabilizovale ekonomije u svijetu.\n-Republika Srpska, uprkos ratnom nasljeđu i poplavama, nije poklekla i ide dalje. Veoma je važno što imamo stabilne institucije i što Narodna skupština i Vlada funkcionišu u punom ustavnom i zakonskom kapacitetu- rekao je Dodik.\nPrema njegovim riječima, Srpska je ostvarila međunarodni i regionali angažman, te ostala važan faktor Dejtonskog mirovnog procesa.\n-Republika Srpska je slala izvještaje Savjetu bezbjednosti UN i na objektivan način demantovala neistine visokog predstavnika u BiH Valentina Incka, koji je klevetao Srpsku- kaže Dodik.\nOn je podsjetio da je Republika Srpska u ovoj godini imala i izazov zbog odluke Ustavnog suda BiH o Danu Republike, koji je politički želio da ga ukine.\n-Činjenica je da je taj sud pokušao da ukine Dan Republike Srpske, ali je isto tako činjenica da su sve političke snage u Srpskoj jedinstvene u odbijanju odluke ove institucije. Ostaćemo istrajni u obilježavanju našeg praznika- rekao je Dodik i podsjetio da je Srpska nastala iz ljubavi srpskog naroda prema slobodi i da se istorija ne može ukinuti.\nOn je napomenuo da će u narednoj godini biti nastavljen ekonomski rast.\n-Ne očekujem impozantne stope rasta, ali će ga biti. Očekujem i da budu očuvani mir i stabilnost, što je naš primarni interes- dodao je Dodik.\nOn je naglasio da Republika Srpska čini sve da bude osposobljena za preventivno, ali i represivno djelovanje u borbi protiv terorizma.\n-Sposobnost naše policije i njeno opremanje može biti dovoljno da sačuvamo stabilnost, a građanima poručujem da smo na dobrom putu i da pokazatelji govore da je Srpska održiva uprkos nastojanjima da se nametne neki drugi put, te da se nametne potreba centralizacije BiH- smatra Dodik i ponavlja da će Srpska biti protiv centralizacije i unitarizacije BiH.\nOn je napomenuo da Srpska mora biti vidljiva na evropskom putu i da će nastaviti sa istim politikama kao i do sada, da bi bio pokazan njen kapacitet.\nPredsjednik Srpske je naveo da će Dan Republike Srpske biti obilježen prigodnim manifestacijama.\n-Širom Srpske će biti obilježen ovaj praznik. U Banjaluci će biti održana svečana akademija, a u Istočnom Sarajevu svečani koncert, jer tako želimo da manifestujemo jedinstvo, a biće i drugih aktivnosti- rekao je Dodik i pozvao građane da ovaj praznik obilježe na slavu Srpske.


Umesto problema koji teraju decu, da pravimo put Beograd-Sarajevo – DnevniZurnal\nUmesto problema koji teraju decu, da pravimo put Beograd-Sarajevo\nby admin 09/11/2021, 00:10 1.4k Views\n“Nema razloga za rat. Da bi bilo rata, narodi treba da budu ugroženi, ali toga nema u BiH. Kad neko vodi iracionalne politike i ugrožava mir narod reaguje. Narod nije za to, ni Bošnjaci, ni Srbi, ni Hrvati, ljudi planiraju odmore, a ne ratove”, rekao je u emisiji “Iza vesti” predsednik Stranke demokratske akcije Bakir Izetbegović.\n„Mi to držimo, samo nemamo dovoljno snage da sve teramo u pravom smislu. Dodik to ovako formuliše – međunarodna zajednica je na strani muslimana. Mi smo spremni unapred da potpišemo sve što nam eksperti iz EU predlože, mi smo kooperativna snaga koja želi mir i stabilnost, mi to sprovodimo za razliku od Dodika“, rekao je Izetbegović.\n„Mi sve vreme pomažemo politici koja dolazi iz Republike Srpske, da se urazumi i ne radi aparthejd u delu BiH. 20 odsto nesrba u RS ima tri odsto pozicija u državnoj vlasti, jedan odsto ima rukovodeće pozicije. Oni su na papiru jednako pravni, plaćaju porez, ali slavi se 9. januar kada su Srbi odlučili da se raziđu i dužni su da slave tu slavu. Stavi se ploča na Palama Radovana Karadžića. To su nenormalne politike i aparthejd u kome naši ljudi žive. Pomažemo ljudima iz SNSD-a da se bolje ponašaju“, kaže predsednik SDA.\nNa sastanku sa predsednikom Turske Redžepom Tajipom Erdoganom je bilo reči o svemu, kaže Izetbegović i dodaje da Erdogan ima dobre odnose sa Vučićem i Dodikom i da to treba iskoristiti.\n„Umesto da pravimo probleme koji će da teraju decu, hajde da pravimo autoput Beograd-Sarajevo gde nam može pomoći Turska. Erdogan je genijalac, od neurednog grada, Istanbula, je napravio moderan, napravio je najsnažniju armiju. On čovek zna da prepozna. Upoznaće ga saradnici sa situacijom u BiH, pa možda on sa svojim iskustvom prepozna nešto što mi ne vidimo“, naveo je Izetbegović.\nPredsednik SDA tvrdi da želi da se vidi s predsednikom Srbije „bilo gde“.\n„Možemo se naći u Brčkom, Bijeljini. Vučić je imamo sastanak s Dodikom, nakon čega je Dodik „spustio durbin“. Nije ta priča ad akta, do njega je da ponudi termin, a ja da ponudim lokaciju“, navodi.\nPoručuje da „Srbija treba da se okrene unazad i odustane od toga da ne vidi šta se desilo u BiH“.\n„Pola teritorije je etnički očišćeno od Bošnjaka i Hrvata, napravljeni su koncentracioni logori, genocid u Srebrenici. To je ta strana uradila, srpski narod to ne zna. A rukovodstvo pomaže da se s tim ne suoči. Vučić u to vreme nije komandovao tom armijom, on jeste imao mladalačke ispade“, rekao je Izetbegović.\nKaže i da se kriza u BiH neće rešiti jednim susretom, već da će to biti proces.\n„Dodik će da se bori i isprobava dokle može ići, onda će pokušati nešto da spase, dobiće sankcije. Meni mogu da zahvale što sam kooperativan, gledaću da urazumim, ponudio sam mu da se sretnemo, ali odbio je“, poručuje predsednik SDA.


Popularni klub Freestyler u trenutku buknuo u plamen\nVest da su u jednoj noći u centru Beograda teško oštećena dva poznata kluba, i to, kako sve ukazuje namerno, samo je još jedna u nizu o krivičnim delima u čijem su središtu mesta koja su Beogradu donela epitet "balkanske prestonice zabave i noćnog života".\nNaširoko se o poznatim beogradskim noćnim klubovima već decenijama govori kao o mestima na kojima cveta kriminal, o čemu svedoče mnoge tuče, pucnjave, ranjavanja, pa čak i ubistva.\nKao žrtve su pali i gosti ovih popularnih mesta, a spekulacije o tome da su u pitanju poprišta razračunavanja mafijaških klanova koji se bore za mesto na tržištu narkotika, odnosno za posao obezbeđenja klubova, do sada nisu dobile i zvanične rezultate.\nTakva situacija traje gotovo tri decenije, saglasni su sagovornici RSE i upozoravaju da će tako i ostati sve dok nadležni budu okretali glavu na drugu stranu.\nPopularni prestonički klub Freestyler, koji se nalazi na novobeogradskoj obali reke Save, buknuo je u plamen u trenutku u kome je na njemu, srećom, bio samo noćni čuvar koji je uspeo da izađe na vreme.\nMada se kao uzrok ne mogu isključiti neispravne instalacije ili nehat, i neki od najuticajnijih medija navode, pozivajući se na svoje izvore, da policija istražuje navode da su splav zapalila dvojica muškaraca koji su do objekta došli čamcem, a potom pobegli u pravcu Brankovog mosta. Nadležni takve navode nisu demantovali.\nMalo više od sat vremena kasnije, na klub Tilt koji se nalazi na drugoj strani reke, u Beton hali, objektu u popularnom delu Beograda, pod čijim je krovom više klubova, odjeknula je eksplozija. Gostiju i osoblja takođe nije bilo, tako da niko nije povređen.\nIako se okolnosti još ne znaju, Dušan Davidović sa Instituta za kriminološka istraživanja kaže da ta dva događaja svakako "bodu oči".\n"U smislu da neko to vidi kao potvrdu tog stanja dugogodišnje vladavine mafije koja na splavovima, preko navodne službe obezbeđenja, u suštini vodi bitku za prevlast na tržištu droge", navodi Davidović.\nPo mišljenju našeg sagovornika poslednji događaji još jednom pokazuju da se, ukoliko se po beogradskoj klupskoj sceni malo zagrebe, ispod površine na kojoj su dobar provod i zabava, nalazi kriminalna mreža.\nNaime, godinama je "javna tajna" da u obezebeđenju klubova i splavova, na koje se turistička ponuda Beograda prilično oslanja, mahom rade ljudi koji nisu profesionalci, kao i da se mnogi od njih "regrutuju" iz redova navijačkih grupa. Javna je tajna i da se tačno zna koja navijačka grupa obezbeđuje koji klub, te da to vodi i u sukobe.\nMediji su tako, pozivajući se na izvore bliske istrazi, pisali i da je motiv ubistva Vlastimira Miloševića, za koga navode da se bavio obezbeđenjem splavova i klubova, a koje se početkom februara dogodilo u strogom centru Beograda tokom jutarnjeg špica, upravo borba za prevlast u poslovima obezbeđivanja.\nKao osumnjičeni, priveden je Veljko Belivuk, koji je široj javnosti postao poznat nakon prebijanja telohranitelja direktora Fudbalskog kluba Partizan, Miloša Vazure. Epilog tog slučaja bila je kazna od godinu dana kućnog zatvora, izrečena u septembru 2016. godine, na čije se izvršenje čekalo.\n"Negde se vidi da više ljudi i više različitih grupa ima interes u tome da imaju pristup (klubovima) i onda i vlasnici klubova moraju da se nose sa tim ko će im raditi obezbeđenje", rekla je za RSE novinarka Centra za istraživačko novinarstvo (CINS) Ivana Jeremić.\nTaj Centar je još 2014. godine sastavio bazu podataka o napadima pripadnika privatnog obezbeđenja na građane Srbije. A takvih napada bilo je dosta kada su u pitanju osobe koje obezbeđuju noćne klubove.\nNeki su za posledicu imali i smrtne ishode.\nJula 2013. godine, Fedor Frimerman, tridesetogodišnji mladić iz Beograda, preminuo je nakon što ga je obezbeđenje novobeogradskog splava Saund brutalno pretuklo.\nU aprilu prošle godine Viši sud u Beogradu oglasio je krivim i osudio četvoricu optuženih radnika obezbeđenja na ukupno 30 godina zatvora (Denis Pavlov deset godina i šest meseci, Negomir Urošević osam godina i četiri meseca, Dušan Davidović devet godina i dva meseca i Dejan Mihajlović dve godine i tri meseca.).\nSkoriji slučaj je smrt Slobodana Vukića, koji je u januaru 2016. godine preminuo u bolnici, 16 dana nakon što ga je, prema svedočenju njegovih prijatelja, pretuklo obezbeđenje kluba.\nŽrtve postaju čak i oni koji nisu ni učestvovali u sukobu. Tamaru Radulović, gošću kluba Džast vanila koji se nalazi na beogradskom izletištu Ada Ciganlija, 2011. godine pogodio je i ubio zalutali metak.\n"Ti sukobi mogu da rezultiraju ubijanjem, ranjavanjem prolaznika... Čine življenje u Beogradu nesigurnim", kaže Dušan Davidović koji ističe da je današnja situacija nasleđena iz haotičnih devedesetih, kada su klubovima gospodarili kriminalci. Pitanje je - kako se održala, a odgovor koji se nameće - nepostojanjem volje.\n"To se vrlo brzo i lako rešava. Policija tačno zna ko je na kom splavu i koji su to klanovi. Ako hoće, policija će to da rasturi odmah. Nisu problem ti frajeri, ti kriminalci koji to rade, nego su problem oni koji im dozvoljavaju da se osećaju kao neke važne ličnosti jer su u vezi sa policijom koja ih pušta", zaključio je Davidović.\nSa prvim danom 2017. godine, počela je primena Zakona o privatnom obezbeđenju, usvojenog još novembra 2013. godine, a kojim se reguliše ko u toj oblasti može da radi, a kako bi se iz nje konačno odstranile osobe kriminalne prošlosti i kako bi oni koji to rade bili obučeni, licencirani i evidentirani.\nPrema podacima Privredne komore Srbije, prošle godine je izdato 7.360 licenci, a 15.230 kandidata je položilo stručni ispit. Inače, procenjuje se da je u sektoru privatnog obezbeđenja zaposleno između 25.000 i 30.000 ljudi.\nNovinarka Ivana Jeremić, međutim, nije sigurna da li su obuka i licenciranje obavljeni kako je trebalo.\n"Da li je ta obuka uopšte svrsishodna jer se pokazalo da su te grupe veće nego što je bilo predviđeno, da su se završavale u bržem roku - ukoliko izračunate koliko na primer traje jedna obuka ili da MUP dostavi podatke o krivičnoj osuđivanosti. Vidi se trend ubrzanja kako je isticao rok za licenciranje. I sada se postavlja pitanje koliko su i ljudi koji imaju licencu, stručni da rade taj posao", ističe Jeremić.\nI Dušan Davidović ukazuje na potencijalne probleme, poput toga da su neke od firmi koje se bave obezbeđenjem već počele da traže "pravne rupe" i da radnike koji ne mogu da dobiju licencu registruju kao portire ili kurire. Uprkos tome, gaji optimizam da će odskorašnja primena dugo čekanog Zakona, doneti i promene. Pre svega da oni koji imaju kriminalnu prošlost, ne mogu da rade taj posao.\n"Danas, po Zakonu, strogo, ni jedan od njih neće proći bezbednosnu proveru i neće moći da radi. Sada će inspekcije MUP-a krenuti u rigorozne kontrole. Svi koji nisu završili obuku i podneli zahtev za licencu, platiće kaznu i oni i vlasnici i klijent koji ih je angažovao", navodi Davidović.\nZaboravlja se, čini se, suština postojanja obezbeđenja u noćnim klubovima, te u najmanju ruku šokira činjenica da bi, kako je nedavno izjavila majka Slobodana Vukića, preminulog nekoliko dana nakon tuče sa obezbeđenjem, sina, da ju je pitao gde da izađe, posavetovala da ide u klub koji ima obezbeđenje, jer će ga oni čuvati.


ZAVRŠENI 32. „DANI PIVA“ - Visit Zrenjanin\nPočetna strana - Događaji i najave - ZAVRŠENI 32. „DANI PIVA“\nČudesni svet Dunđerskih u Gradskoj bašti\nU petak, 15. juna 2018. godine, sa početkom u 20h, očekuje nas poetsko - kulturn...\nMini Gitarijada u Zrenjaninu - 15. jun 20h\n20h - demo bendovi - finalisti ovogodišnje Gitarijade Na “Mini Gitarijadi”, koj...\nTrideset i druga tradicionalna manifestacija “Dani piva” održana u Gradu Zrenjaninu od 28. avgusta do 03. septembra, oborila je sve rekorde u posećenosti.\nZrenjaninci su se svojom gostoprimljivošću i ove godine pokazali kao izuzetni domaćini i gostima manifestacije pružili srdačnu dobrodošlicu, pokazujući da su “Dani piva” ne samo svojevrsni brend grada na Begeju, već i manifestacija svih naših sugrađana.\nTradicionalno, poslednje nedelje u avgustu grad Zrenjanin postaje centar najinteresantnijih dešavanja u Vojvodini, a kako se poslednjih godina pokazalo i u celoj zemlji.\nTako je manifestacija i ove godine bila povod da gosti, u organizovanim grupama dođu i iz Bugarske, Mađarske, Rumunije, Republike Srpske, ali i iz drugih susednih zemalja. Program ovogodišnje manifestacije se održao na 15 lokacija u gradu i okolini. Svakako najatraktivnije lokacije, kao i do sada bile su Trg slobode i Žitni trg, te se ovde okupljao i najveći broj posetilaca, koji su ove godine mogli da probaju preko 50 vrsta piva. Ništa manji značaj nije dat ni pratećim programima manifestacije, koji su osmišljeni i koncipirani tako da mogu da zadovolje najrazličitije ukuse posetilaca, pri čemu se posebno vodilo računa da se program prilagodi svim starosnim strukturama. To je ono po čemu se manifestacija "Dani piva" razlikuje od drugih sličnih manifestacija u našoj zemlji.\nU Zrenjaninu je, svih sedam dana trajanja manifestacije bez obzira na izuzetno veliki broj posetilaca, zabeležen izuzetno visok nivo bezbednosti. Cilj manifestacije je da sa pažljivo koncipiranim program zabavi, ali i sačuva i afirmiše tradiciju i kulturu naroda sa ovog podneblja, ali i da zadovolji goste 32. “Dana piva”.\nStoga će grad Zrenjanin nastaviti da ulaže napore kako bi manifestacija “Dani piva”\nsačuvala status najinteresantnijeg turističkog događaja,\nkoji okuplja značajan broj gostiju iz zemlje i inostranstva.


Ujedinjeni Sindikati Srbije – STANJE ZDRAVSTVA U JUGOISTOČNOJ EVROPI\nNacionalni sindikati zdravstva i socijalne zaštite iz Bugarske, Crne gore, Federacije BIH, Republike Srpske, Albanije, Brčko-distrihta i Srbije (Sindikat zaposlenih u zdravstvu i socijalnoj zaštiti i Ujedinjeni sindikati Srbije) su učestvovali na II Regionalnom forumu, razmatrajući stanje u zdravstvu i socijalnoj zaštiti nakon izmena radnog zakonodavstva i sadržaja Kolektivnih ugovora.\nPredstavnici sindikata su u desetominutnim izlaganjima izneli posledice po zdravstveni sistem i njegove korisnike koje su donele izmene zakona, kao i pogoršanje pozicija radnika u zdravstvu i socijalnoj zaštiti.\nPredsednica USS Ana Kojić je prisutne obavestila o aktivnostima Ministarstva rada na Kodifikaciji radnog zakonodavstva.\n„Zakon o radu je bitno uticao na smanjenje prava radnika, kolektivno pregovaranje je u krizi a socijalni dijalog ne nedopustio niskom nivou. U pripremi su predlozi novog Zakona o radnim odnosima, kolektivnom pregovaranju i socijalnom dijalogu, bezbednosti i zdravlju na radu i socijalnom preduzetništvu, a uskoro će početi i javna rasprava. Treba pomenuti ministra za rad Aleksandra Vulina koji omogućava aktivno učešće sindikata na prethodno najavljenim aktivnostima. O konačnom ishodu i našem zadovoljstvu ćemo razgovarati na nekom novom forumu“ naglasila je Ana Kojić.\nKoleginica Dunja Cuvrić iz Sindikata zdravstva i socijalne zaštite je predstavila Zakon o racionalizaciji u javnom sektoru i posledicama po zaposlene koje on produkuje.\nDiskusija o Kolektivnim ugovorima i kolektivnom pregovaranju na prostoru Jugoistočne Evrope u zdravstvu i socijalnoj zaštiti je rezultirala zaključkom:\nNikad gore, a kraj se ne vidi! U mnogim državama učesnicama ovog foruma se najavljuju ozbiljni protesti i štrajkovi a jedna od zemalja u kojoj se to najavljuje je i Srbija.\nTagovi » uss-sofija


Bosni i Hercegovini potvrđen kreditni rejting B sa stabilnim izgledima - informativa.ba\nBiznis Finansije Bosni i Hercegovini potvrđen kreditni rejting B sa stabilnim izgledima\nBosni i Hercegovini potvrđen kreditni rejting B sa stabilnim izgledima\n14 Sep 2015 16:50\nMeđunarodna agencija Standard and Poor's -\nMeđunarodna agencija Standard and Poor's potvrdila je kreditni rejting Bosne i Hercegovine, B sa stabilnim izgledima.\nU obrazloženju, analitičari ove agencije navode da je rejting Bosne i Hercegovine ograničen slabim institucijama, čije se nadležnosti preklapaju, slabim okvirom fiskalnog upravljanja, te osjetljivom vanjskom pozicijom koja proizlazi iz stalnog deficita tekućeg računa.\nOčekuje se da Bosna i Hercegovina nastavi primati međunarodnu finansijsku podršku, pod određenim uslovima, saopćeno je iz Centralne banke Bosne i Hercegovine.\nAnalitičari Standard and Poor's navode da bi do snižavanja kreditnog rejtinga moglo doći u slučaju da Bosna i Hercegovina na vrijeme ne osigura vanjske izvore finansiranja za svoje budžetske deficite.\nPovećanje kreditnog rejtinga moglo bi biti razmatrano u slučaju unapređenja poslovnog okruženja, stvaranja uslova za veći održiv rast i bolju vanjsku poziciju Bosne i Hercegovine.\nOznake: #BIH #Standard and Poor's #Centralna banka\nBanjaluka: Oduzeti duhan i cigarete u vrijednosti 63.500 KM BiH\nCrnadak: Dodikov nastup u Skupštini bio je primitivan i skandalozan BiH\nBranko Perić: ABERRATIO ICTUS VALENTINA INCKA? Reakcija građana\nStigla pomoć iz Azerbejdžana BiH